Ο θυμός, η οργή, η τεράστια έκταση της ρευστότητας της ψήφου και η μεγάλη αποχή καθιστούν αναξιόπιστες τις δημοσκοπήσεις. (ΣΎΡΙΖΑ vs ΝΔ, μέσα από μια δημοσκόπηση της ALCO : Τα μαντάτα για τα δύο κόμματα του ασταθούς δικομματισμού είναι πολύ άσχημα). - Τάσος Αναστασόπουλος Blog\nΌσο περνούν οι ημέρες αυτό που αποκαλύπτεται ολοένα και περισσότερο, είναι η πραγματική (όχι, μόνο, η πολιτική, αλλά και η) εκλογική γύμνια του ΣΥΡΙΖΑ του Αλέξη Τσίπρα, η οποία, όμως, δεν είναι μόνη της. Έχει συνοδό, με την αντίστοιχη δική του γύμνια. Και ο συνοδός αυτός είναι η Νέα Δημοκρατία του Κυριάκου Μητσοτάκη, η οποία, παρά την πρωτιά, που φαίνεται ότι έχει εξασφαλίσει, ταλαιπωρείται, από την δική της εκλογική ολιγανθρωπία, αφού οι μεγάλες ομάδες των ψηφοφόρων, δεν την πλησιάζουν, προφανώς, όχι μόνο επειδή δεν την εμπιστεύονται, αλλά και επειδή αποστρέφονται την ιδέα να την ψηφίσουν.\nΛαμβάνοντας υπόψη την πρόσφατη (τέλη Φεβρουαρίου) δημοσκόπηση της ALCO, ως προς την πρόθεση ψήφου, που εξεδήλωσαν όσοι συμπεριλήφθηκαν, στο δείγμα των ψηφοφόρων, που συμμετείχαν, στην έρευνα, αντιλαμβανόμαστε ότι ο εκλογικός αγώνας, που, ουσιαστικά, ξεκίνησε, αποτελεί, ως προς τα δύο αυτά (λεγόμενα) μεγάλα κόμματα, έναν αγώνα ταχύτητας, ανάμεσα, σε δύο κουτσούς, εκ των οποίων ο ένας έχει χάσει το ενάμισυ πόδι (Ν.Δ.) και ο άλλος (ΣΥΡΙΖΑ) και τα δύο.\nΤα ποσοστά, που συγκεντρώνουν ο ΣΥΡΙΖΑ και η Νέα Δημοκρατία, αποτελούν έναν τεράστιο εξευτελισμό, για το κάθε ένα κόμμα, από αυτά, όχι, μόνο, έτσι, όπως προκύπτει από την δημοσκόπηση αυτή, που σχετίζεται με την δηλωμένη ψήφο αυτών, που επελέγησαν να συμμετάσχουν, στην έρευνα, αλλά και με την απαραίτητη αντιστοίχιση, με τον όγκο των ψηφοφόρων, που συμμετείχαν, με έγκυρη ψήφο, στις δύο προηγούμενες βουλευτικές εκλογές της 20/9/2015 και της 25/1/2015, αντίστοιχα.\nΗ αντιστοίχιση αυτή, με το σύνολο των έγκυρων ψήφων των δύο προηγούμενων βουλευτικών εκλογών, είναι απαραίτητη, για να δούμε, όχι μόνο το πόσοι ψηφοφόροι επιμένουν να ψηφίζουν τα κόμματα αυτά, από τους ψηφοφόρους τους, στις εκλογές του Σεπτεμβρίου του 2015, αλλά και για να δούμε ποιά είναι τα εκλογικά ποσοστά τους και η αριθμητική τους δύναμη, σε σχέση με τις εκλογές του Ιανουαρίου του 2015, αφού η αποχή, από την πρώτη εκλογική αναμέτρηση του 2015, μέχρι την δεύτερη του ιδίου έτους, εκτοξεύτηκε, λόγω της τεράστιας απογοήτευσης των ψηφοφόρων, που προξένησε ο σκαιός παραγκωνισμός του αποτελέσματος του δημοψηφίσματος της 5/7/2015 και η ψήφιση του 3ου Μνημονίου, στα ύψη.\nΑυτή η εκλογική συμπεριφορά είχε ως αποτέλεσμα να στρεβλωθεί, σε πολύ σημαντικό βαθμό, η πραγματική πρόθεση ψήφου του εκλογικού σώματος και ως εκ τούτου, το τελικό εκλογικό αποτέλεσμα της 20/9/2015 να μην απεικονίζει την πραγματική βούληση των ψηφοφόρων, ένα μεγάλο μέρος των οποίων, που είχε λάβει, μέρος στις εκλογές του Ιανουαρίου του 2015, να μην συμμετάσχει, στις εκλογές του Σεπτεμβρίου του ιδίου έτος, ωθούμενο, εκτός των εκλογών, εξ αιτίας του κλίματος εκείνης της προεκλογικής περιόδου, που διαμορφώθηκε, από τα έργα και τις ημέρες του Αλέξη Τσίπρα και των ορφανών του ελληνικού σταλινισμού.\nΑς δούμε τους αριθμούς, για να αντιληφθούμε το τί συνέβη, τότε, αλλά και την χρησιμότητα αυτών των συγκρίσεων.\nΔεν πρέπει να ξεχνάμε ότι, στις βουλευτικές εκλογές της 20/9/2015, ψήφισαν έγκυρα (δεν συμπεριλαμβάνονται οι λευκές και άκυρες ψήφοι και η αποχή από την ψηφοφορία) 5.431.850 ψηφοφόροι. Αντίστοιχα, στις βουλευτικές εκλογές της 25/1/2015, ψήφισαν έγκυρα 6.180.872 ψηφοφόροι, με αποτέλεσμα, μέσα σε μόλις 8 μήνες, αυτοί που προτίμησαν να απόσχουν, από την ψηφοφορία και να ψηφίσουν άκυρο, ή λευκό, να φθάσουν, στους 749.022 ψηφοφόρους (ποσοστό 12,12% των ψηφοφόρων του Ιανουαρίου 2015).\nΓίνεται κατανοητό, λοιπόν, ότι το μέγεθος της αποχής και των άκυρων και λευκών ανάμεσα στις δύο εκλογές, υπήρξε τεράστιο. Έτσι, παρά το γεγονός ότι ο ΣΥΡΙΖΑ, στις βουλευτικές εκλογές της 20/9/2015, έχασε 320.074 ψήφους, σε σχέση με τις βουλευτικές εκλογές της 25/1/2015 (τον Ιανουάριο είχε πάρει 2.245.978 ψήφους, ενώ τον Σεπτέμβριο πήρε 1.925.904 ψήφους), αυτή η τεράστια, μέσα σε λίγους μήνες, πτώση κουκουλώθηκε, εξ αιτίας της αυξημένης αποχής και το ποσοστό του, τον Σεπτέμβριο του 2015, μετρήθηκε, στο 35,46%, υπολογιζόμενο, επί των 5.431.850 ψηφοφόρων, που ψήφισαν, σε εκείνες τις εκλογές.\nΌμως, αυτό το ποσοστό του 35.46% είναι, απολύτως, παραπλανητικό, διότι δεν λαμβάνει υπόψη του, το σύνολο των ψηφοφόρων, που οκτώ μήνες, προηγουμένως, είχαν λάβει μέρος στην ψηφοφορία των βουλευτικών εκλογών της 25/1/2015. Κάνοντας αυτή την αναγωγή, προκειμένου να παρατηρήσουμε τις πραγματικές κομματικές επιλογές των ψηφοφόρων, βλέπουμε ότι, το πραγματικό ποσοστό του ΣΥΡΙΖΑ, στην ελληνική κοινωνία του Σεπτεμβρίου του 2015 έφθανε, μόλις το 31,16%, εμφανίζοντας μια μεγάλη ποσοστιαία πτώση, σε σύγκριση, με το 36,34%, που είχε λάβει τον Ιανουάριο του ιδίου έτους.\nΑπό την άλλη πλευρά, η τύχη της Νέας Δημοκρατίας του Βαγγέλη Μεϊμαράκη δεν ήταν καλύτερη. Ο κεντρικός πυλώνας της συντηρητικής παράταξης της χώρας μας, τον Σεπτέμβριο του 2015 έλαβε 1.525.205 ψήφους και ποσοστό 28,10%, ενώ τον Ιανουάριο του 2015, είχε πάρει 1.718.694 ψήφους και ποσοστό 27,81%. Από πρώτη ματιά φαίνεται ότι ανέβασε το ποσοστό της, ενώ έχασε 192.489 ψήφους! Προφανώς, αυτό οφείλεται, στην αυξημένη αποχή των ψηφοφόρων, ανάμεσα στις δύο ψηφοφορίες. Και φυσικά, λαμβάνοντας υπόψη αυτή την πραγματικότητα, βλέπουμε ότι το πραγματικό ποσοστό της κομματικής προτίμησης της ελληνικής κοινωνίας, τον Σεπτέμβριο του 2015, έφθανε, στο υποτονικό μέγεθος του 22,70%.\nΌταν κουβεντιάζω αυτό το θέμα με φίλους και γνωστούς, αρκετοί ρωτούν, το γιατί πρέπει να γίνει αυτή η αναγωγή των ψηφοφόρων, που συμμετείχαν, με έγκυρη ψήφο, στις εκλογές της 25/1/2015, στο εκλογικό αποτέλεσμα της 20/9/2015.\nΑυτή η αναγωγή πρέπει να γίνει διότι αυτή η τεράστια αύξηση της αποχής, ανάμεσα στις δύο ψηφοφορίες υπήρξε αφύσικη, αλλά και επειδή οι δύο εκλογές έγιναν, σε πολύ μικρό διάστημα μεταξύ τους και ως εκ τούτου, μόνον αυτή η σύγκριση παρουσιάζει την πραγματική δύναμη των κομμάτων.\nΚάπως έτσι γίνεται αντιληπτή η πραγματική γύμνια των δύο (ας τα πούμε έτσι) μεγάλων κομμάτων εκείνη την εποχή. Ο ΣΥΡΙΖΑ κυβερνάει, εδώ και τρία και μισό, χρόνια με ένα πραγματικό ποσοστό της τάξεως του 31,16%, ενώ η Νέα Δημοκρατία σέρνεται πίσω του, με ένα ποσοστό της τάξεως του 22,70%. Αυτή είναι η ωμή και αποκρυπτόμενη, από τα συστημικά ΜΜΕ και την εντόπια ελίτ, πραγματικότητα.\nΈχοντας υπόψη μας όλα τα παραπάνω μπορούμε να αποκρυπτογραφήσουμε τα αποτελέσματα της δημοσκόπησης της ALCO, τα οποία εξετάζουμε σήμερα και τα οποία έχουν μια πολύ σοβαρή βάση. Τα συμπεράσματα, στα οποία μπορούμε να καταλήξουμε, είναι, απολύτως, απογοητευτικά, για την πραγματική δύναμη των δύο αυτών κομμάτων του ασθενούς και ασταθούς μικρού δικομματισμού, η ύπαρξη του οποίου αμφισβητείται, από τους αριθμούς.\nΈτσι, ο ΣΥΡΙΖΑ, στην δημοσκόπηση της ALCO, μόλις τρείς (έως οκτώ) μήνες, από τις εκλογές, εμφανίζεται, στην πρόθεση ψήφου όσων συμμετείχαν, στην έρευνα, με ένα ποσοστό της τάξεως του 18,10%. Πολύ μου φαίνεται, αλλά δεν μπορώ να το αμφισβητήσω. Πιθανόν να είναι, τώρα που μιλάμε, κάπου εκεί.\nΑπό την άλλη πλευρά, η συσπείρωση των ψηφοφόρων, που τον προτίμησαν, στις βουλευτικές εκλογές της 20/9/2015, φθάνει, μόλις το 53%. Αυτό σημαίνει ότι φθάνει, στους 1.020.729 ψηφοφόρους, γεγονός, που τον αναγάγει, σε ένα ποσοστό της τάξεως του 18,79%. Παρ’ όλα αυτά, η ALCO δίνει, στον ΣΥΡΙΖΑ, 18,10%. Δίνει δηλαδή μικρότερο ποσοστό, από αυτό που προκύπτει, από την συσπείρωσή του. Δεν πρόκειται, για λάθος, αφού στο δείγμα των ψηφοφόρων, που συμμετείχε, στην δημοσκόπηση συμπεριλαμβάνονται, όχι μόνο, οι ψηφοφόροι του Σεπτεμβρίου του 2015, αλλά και οι νέοι ψηφοφόροι, όπως επίσης και όσοι δεν είχαν ψηφίσει, τότε, αν και είχαν δικαίωμα να ψηφίσουν.\nΈτσι, όπως προκύπτει από την μείωση του ποσοστού του ΣΥΡΙΖΑ, στην τελική πρόθεση ψήφου όσων συμμετείχαν στην έρευνα, σε σχέση με την συσπείρωση των ψηφοφόρων του, τον Σεπτέμβριο του 2015, οι νέοι ψηφοφόροι, κατά ευρεία πλειοψηφία, δεν προτιμούν να του δώσουν την ψήφο τους και ανατρέπουν τις ισορροπίες, μειώνοντας το τελικό ποσοστό του, κατά 0,7 της μονάδας. Και φυσικά αυτό είναι ένα πολύ κακό προμήνυμα, για το κυβερνητικό κόμμα.\nΑν, μάλιστα, αναγάγουμε, τον αριθμό των υπολογιζόμενων ψηφοφόρων του κυβερνητικού κόμματος, στον αριθμό των ψηφοφόρων, που συμμετείχαν, με έγκυρη ψήφο, στις βουλευτικές εκλογές της 25/1/2015, διαπιστώνουμε ότι το ποσοστό του ΣΥΡΙΖΑ πέφτει στο 16,51%. Έτσι, κατά προσέγγιση, το ποσοστό του κυβερνητικού κόμματος, αυτόν τον καιρό, φαίνεται να κυμαίνεται κάπου ανάμεσα, στο 16% και στο 19%.\nΌσον αφορά την Νέα Δημοκρατία, η κατάσταση είναι κάπως καλύτερη, αλλά όχι καλή. Αντίθετα, είναι κακή. Ας δούμε το γιατί.\nΣτην έρευνα της πρόθεσης ψήφου της ALCO, η Νέα Δημοκρατία εμφανίζει ένα ποσοστό της τάξεως του 23,8%, με ένα ποσοστό συσπείρωσης των ψηφοφόρων της, του Σεπτεμβρίου του 2015, ίσο με το 81%. Αυτό σημαίνει το κόμμα της αξιωματικής αντιπολίτευσης συγκεντρώνει, από τους ψηφοφόρους της, έναν αριθμό ψήφων, ίσο με 1.235.416, ήτοι ένα ποσοστό 22,74%, επί του συνόλου όσων έδωσαν έγκυρη ψήφο, στις εκλογές αυτές.\nΑυτό το ποσοστό είναι μικρότερο από το 23,80%, που δίνει, στην Νέα Δημοκρατία η πρόθεση ψήφου της ALCO, κατά 1,06 μονάδα, γεγονός το οποίο σημαίνει ότι η Νέα Δημοκρατία κερδίζει ψήφους, από τους νέους ψηφοφόρους και τις μετακινήσεις ψηφοφόρων άλλων κομμάτων, προς αυτήν και φθάνει τον αριθμό των 1.292.993 ψηφοφόρων, επί του συνόλου των ψηφισάντων τον Σεπτέμβριο του 2015.\nΒέβαια, αν αναγάγουμε τον αριθμό των υπολογιζόμενων ψηφοφόρων του κυβερνητικού κόμματος, στον αριθμό των ψηφοφόρων, που συμμετείχαν, με έγκυρη ψήφο, στις βουλευτικές εκλογές της 25/1/2015, διαπιστώνουμε ότι το ποσοστό της Νέας Δημοκρατίας φθάνει στο 20,91%. Έτσι, κατά προσέγγιση, το ποσοστό του κόμματος της αξιωματικής αντιπολίτευσης, αυτόν τον καιρό, φαίνεται να κυμαίνεται κάπου ανάμεσα, στο 21% και στο 24%.\nΘα πρέπει να επισημάνω και πάλι, εδώ, ότι οι υπολογισμοί που έχουν αξία, γίνονται, με βάση το σύνολο του ενεργού εκλογικού σώματος, που έδωσε έγκυρη ψήφο, στις βουλευτικές εκλογές της 25/1/2015. Η υπέρμετρη αποχή που σημειώθηκε, οκτώ μήνες μετά, στις βουλευτικές εκλογές της 20/9/2015, αλλοίωσε την βούληση του εκλογικού σώματος και ως εκ τούτου, αυτή η αλλοίωση πρέπει να διορθωθεί, διότι, στις βουλευτικές εκλογές, που έρχονται, το σωστό είναι να υπολογίσουμε ότι η συμμετοχή των ψηφοφόρων θα πλησιάσει, στα επίπεδα των εκλογών του Ιανουαρίου του 2015 και όχι σε εκείνα του Σεπτεμβρίου του ίδιου έτους. Ή, πάντως, θα πρέπει να κυμαίνεται, σε ενδιάμεσα επίπεδα.\nΒέβαια, αυτό δεν είναι σίγουρο, διότι η απογοήτευση, σε συνδυασμό με την αηδία και τον θυμό, που διακατέχει ευρύτατα στρώματα ψηφοφόρων (και κατ’ ουσίαν, την μέγιστη πλειοψηφία τους), μπορεί να ενισχύσει και όχι να μειώσει την αποχή από την ψηφοφορία.\nΠαρά τον κίνδυνο αυτόν, που είναι υπαρκτός (και μέλλει να δούμε πώς θα εξελιχθεί αυτό το φαινόμενο), η προσωπική γνώμη μου είναι ότι τελικά, η προσέλευση των ψηφοφόρων, στις κάλπες, θα είναι μεγαλύτερη από εκείνη των βουλευτικών εκλογών της 20/9/2015, πολύ περισσότερο, εάν οι προσεχείς βουλευτικές εκλογές γίνουν τον Μάιο, αλλά και εάν ο Αλέξης Τσιπρας πραγματοποιήσει τις εκλογές, τον Οκτώβριο.\nΊσως, η συμμετοχή του εκλογικού σώματος να μην φθάσει, στα επίπεδα των εκλογών του Ιανουαρίου του 2015, όμως θα πρέπει να είναι μεγαλύτερη από την συμμετοχή του, στις εκλογές του Σεπτεμβρίου του 2015. Βέβαια, η άρνηση ψήφου του εκλογικού σώματος θα είναι, πάλι, μεγάλη, αλλά δεν θα πρέπει να φθάσει, το ποσοστό του 43,43% των βουλευτικών εκλογών του Σεπτεμβρίου του 2015. Κατά πάσα πιθανότητα, θα πρέπει να είναι μικρότερη.\nΤο γιατί θα συμβεί κάτι τέτοιο είναι, κατά την γνώμη μου, ορατό. Οι ψηφοφόροι, σε αυτή την ψηφοφορία, μπορεί να είναι απογοητευμένοι από το μνημονιακό πολιτικό σύστημα και να μην έχουν εμπιστοσύνη στα – πραγματικά, ή μη – αντιμνημονιακά κόμματα, εντός και εκτός βουλής (λόγω της πολυδιάσπασης που επικρατεί, στον χώρο και επειδή δεν έχει υπάρξει σαφές πρόγραμμα που να έχει εξηγηθεί και να είναι πειστικό, αλλά και εξ αιτίας του γεγονότος ότι δεν ακούγονται, από τα συστημική ΜΜΕ), όμως, παράλληλα, υπάρχει ο εξαιρετικά μεγάλος θυμός των ψηφοφόρων, ο οποίος πιθανότατα, θα τους οδηγήσει, στις κάλπες, προκειμένου να τιμωρήσουν τα συστημικά κόμματα.\nΠέραν τούτου, στην μεγαλύτερη (αλλά, επαναλαμβάνω, όχι μεγάλη)συμμετοχή του εκλογικού σώματος, στις προσεχείς βουλευτικές εκλογές, σε σχέση με τον Σεπτέμβριο του 2015, συνηγορεί και το γεγονός ότι έχουν περάσει τέσσερα χρόνια, χωρίς να έχουν διεξαχθεί εκλογές, με αποτέλεσμα να μην υπάρχει, τώρα, η εκλογική κόπωση, που υπήρξε, στις τάξεις των ψηφοφόρων, τον Σεπτέμβριο του 2015, λόγω των τριών συνεχών εκλογικών αναμετρήσεων, που έγιναν, μέσα, στο εννεάμηνο του 2015. Και αυτός είναι ένας σοβαρός λόγος, για την (περιορισμένη έστω) αύξηση της συμμετοχής των ψηφοφόρων, στις ερχόμενες βουλευτικές εκλογές.\nΜάλιστα, εάν οι βουλευτικές εκλογές, εφέτος, συμπέσουν με τις ευρωεκλογές και τις περιφερειακές και τις δημοτικές εκλογές, αυτή η σύμπτωση θα βοηθήσει, στην όποια αύξηση της συμμετοχής, στην ψηφοφορία, ενώ η προσφυγή στις κάλπες, τον Οκτώβριο, πιθανότατα, θα οδηγήσει, σε μικρότερη συμμετοχή, στην ψηφοφορία. Και εδώ ερχόμαστε, στον κεντρικό πυρήνα του προβλήματος της αξιοπιστίας, που έχει και αυτή η δημοσκόπηση της ALCO, όπως και όλες οι άλλες δημοσκοπήσεις.\nΑυτός ο κεντρικός πυρήνας έχει τρία τμήματα. Το ένα αφορά το μέγεθος της άρνησης ψήφου (λευκό, άκυρο, αποχή), στην οποία πρόκειται να προβούν οι ψηφοφόροι των προσεχών βουλευτικών εκλογών. Το δεύτερο αφορά την έκταση της επικρατούσας ρευστότητας ψήφου, μέσα στις τάξεις του εκλογικού σώματος. Το τρίτο τμήμα αφορά όσους αρνήθηκαν να συμμετάσχουν, στην έρευνα. Και τα τρία αυτά μεγέθη είναι άκρως σημαντικά, για την πρόβλεψη και εν τέλει, τον προσδιορισμό του τελικού εκλογικού αποτελέσματος.\nΧωρίς έναν, έστω προσεγγιστικό υπολογισμό δεν είναι δυνατό να μιλήσουμε, στα σοβαρά, για το τελικό αποτέλεσμα των εκλογών και θα πρέπει να περιμένουμε το κλείσιμο των καλπών, την ημέρα, που θα διεξαχθούν οι εκλογές. Και αυτό το γνωρίζει ο Κώστας Παναγόπουλος της ALCO, γι’ αυτό και στην παρούσα δημοσκόπηση, αναφέρει ότι αυτή δεν αποτελεί πρόβλεψη ψήφου, αλλά καταγραφή των τάσεων, που επικρατούν, στο εκλογικό σώμα, την χρονική περίοδο 18-23/2/2019.\nΑς ξεκινήσουμε από την ρευστότητα της ψήφου. Για την προσέγγιση αυτού του μεγέθους, το οποίο είναι, ούτως ή άλλως, δύσκολο να υπολογισθεί, η εταιρεία δεν δίνει, πέραν των αναποφάσιστων, που είναι το 16,1% του συνόλου του δείγματος, τα απαιτούμενα στοιχεία, προκειμένου να βγει κάποιο συμπέρασμα. Δεν ξέρω αν τα έχει. Λογικά πρέπει να τα έχει, όμως δεν τα παρουσιάζει. Και αυτό δυσκολεύει τα πράγματα, επειδή οι αναποφάσιστοι απεικονίζουν, μόνον, ένα μέρος της ρευστότητας της ψήφου, που επικρατεί, στις τάξεις του εκλογικού σώματος. Δεν είναι το όλον.\nΠέραν όσων δηλώνουν αναποφάσιστοι, στην έννοια της ρευστότητας της ψήφου περιλαμβάνονται και εκείνοι οι ψηφοφόροι, οι οποίοι δηλώνουν ότι έχουν μια προτίμηση να ψηφίσουν ένα συγκεκριμένο κόμμα, αλλά, όμως, παρά την εκφρασμένη εκλογική προτίμησή τους, έχουν και δεύτερες σκέψεις, επ’ αυτού. Αυτό το μέγεθος, με την απαραίτητη διαβάθμιση των επικρατουσών δεύτερων σκέψεων όσων συμμετείχαν, στο δείγμα της έρευνας, δεν εμφανίζεται πουθενά, ενώ θα έπρεπε να παρουσιάζεται, αν και προφανώς, η ALCO το έχει καταμετρήσει.\nΠροφανώς, αυτό το μέγεθος θα είναι μεγάλο και με υψηλή διαβάθμιση των επικρατουσών δεύτερων σκέψεων (επιλογές, ανάμεσα στο καθόλου, το πολύ λίγο, το λίγο, το πολύ και το πάρα πολύ και ίσως και ερώτημα ως προς την δεύτερη κομματική επιλογή των ψηφισάντων), γι’ αυτό και ο Κώστας Παναγόπουλος θεώρησε ότι έπρεπε να καταγράψει ότι η έρευνα αφορά τις τωρινές τάσεις του εκλογικού σώματος και όχι πρόβλεψη ψήφου. Όμως, αυτή η επιφύλαξη δεν αρκεί. Θα έπρεπε να παρουσιάσει και τον σχετικό πίνακα, με τις δεύτερες σκέψεις των συμμετεχόντων στην δημοσκόπηση.\nΚαι μόνον αυτό το γεγονός συσκοτίζει και στρεβλώνει τα αποτελέσματα της έρευνας, σε σχέση με τα τελικά αποτελέσματα των βουλευτικών εκλογών, όπως προκύπτει από τον παραπάνω πίνακα, με τις προβλέψεις των δημοσκοπικών εταιρειών, σε σχέση με τα τελικά αποτελέσματα των βουλευτικών εκλογών της 6/5/2012, ως προς τα οποία όλες οι εταιρείες έπεσαν πολύ έξω και ως προς τα ποσοστά των κομμάτων και ως προς την σειρά κατάταξής τους.\nΘα πει κάποιος ότι το ταραγμένο κλίμα, στο οποίο διεξήχθησαν οι βουλευτικές εκλογές της 6/5/2012, που ανέδειξε, απρόσμενα, τον ΣΥΡΙΖΑ, ως δεύτερο κόμμα, δεν έχει σχέση, με το σημερινό κλίμα των προσεχών βουλευτικών εκλογών. Δεν είναι, καθόλου, έτσι τα πράγματα.\nΟι προσεχείς βουλευτικές εκλογές θα διεξαχθούν, μέσα, σε ένα παραπλήσιο κλίμα, ύστερα από την έμπρακτη και όχι θεωρητική διάψευση των όποιων ελπίδων υπήρχαν, πριν από την απογοητευτική και αποτυχημένη διακυβέρνηση του ΣΥΡΙΖΑ, κατά την διάρκεια της τετραετίας, που μεσολάβησε, από τις βουλευτικές εκλογές της 20/9/2015, οι οποίες διεξήχθησαν, επίσης, μέσα σε ένα θολό πολιτικό κλίμα, όπως δείχνει και η παραπάνω δημοσκόπηση της εταιρείας PULSE, πού έγινε, μέσα στην προεκλογική περίοδο των εκλογών του Σεπτεμβρίου του 2015, με αποτέλεσμα η τελική έκβαση και αυτών των εκλογών να κριθεί, κυριολεκτικά, την τελευταία ημέρα, αφού την προηγούμενη ημέρα της διεξαγωγής τους, η Νέα Δημοκρατία φαινόταν ότι θα έπαιρνε την πρώτη θέση, ενώ η ΛΑΕ του Παναγιώτη Λαφαζάνη θα έμπαινε, με 4,9%, στην βουλή, στην οποία δεν θα έμπαιναν οι Ανεξάρτητοι Έλληνες του Πάνου Καμμένου και η Ένωση Κεντρώων του Βασίλη Λεβέντη, αφού υποτίθεται ότι θα ελάμβαναν ποσοστά μικρότερα του 3%.\nΦυσικά, τίποτε από αυτά δεν συνέβη. Ο ΣΥΡΙΖΑ πήρε, άνετα, την πρωτιά (μπορεί να την πήρε πολύ λιγότερο άνετα από ό,τι φαίνεται, από το τελικό εκλογικό αποτέλεσμα, αλλά την πήρε), η ΛΑΕ έμεινε έξω από την βουλή (για πολύ λίγο, αλλά έμεινε απέξω) και οι Ανεξάρτητοι Έλληνες και η Ένωση Κεντρώων μπήκαν, στην βουλή, όχι άνετα, αλλά μπήκαν. Είναι, λοιπόν, προφανές ότι και σε αυτή την περίπτωση, η ρευστότητα της ψήφου, που αφορά την αλλαγή κομματικών προτιμήσεων των ψηφοφόρων, έπαιξε τον (σημαντικότατο) ρόλο της. Και δεν ήταν, μόνο αυτή, που έπαιξε ρόλο. Έπαιξαν πολύ σημαντικό ρόλο και άλλα πράγματα.\nΕδώ είναι που ερχόμαστε, στο άλλο τμήμα του κεντρικού πυρήνα της ρευστότητας της ψήφου. Στο μέγεθος της άρνησης ψήφου. Των λευκών, των άκυρων και της αποχής, η οποία, από τις βουλευτικές εκλογές της 16/9/2007 και ιδίως, στις τελευταίες εκλογές του Σεπτεμβρίου του 2015, είναι πολύ υψηλή, φθάνοντας, όπως έχουμε πει, στο 43,43%.\nΗ ALCO υπολογίζει το μέγεθος της αποχής, στο 8,5%. Ανοησίες. Κάτι τέτοιο δεν πρόκειται να συμβεί. Η αποχή, ίσως να μην φθάσει, στα επίπεδα που έφθασε, στις προηγούμενες εκλογές (αυτό εξαρτάται, από το πότε θα αποφασίσει ο Αλέξης Τσίπρας να τις κάνει – τον Μάϊο, νωρίτερα, από τον Μάϊο, ή μετά, έως τον Οκτώβριο), αλλά, σε κάθε περίπτωση θα είναι πολύ μεγάλη.\nΩς εκ τούτου, ή η εταιρεία λέει ανοησίες, ή είμαστε μπροστά, στο φαινόμενο της απόκρυψης ψήφου. Πιστεύω ότι έχουμε να κάνουμε, με το δεύτερο. Αυτοί που συμμετείχαν, στην δημοσκόπηση δεν δήλωναν την πραγματική τους πρόθεση να απόσχουν, από τις προσεχείς βουλευτικές εκλογές, είτε, επειδή δεν το έχουν αποφασίσει (αν και έχουν κομματική προτίμηση, την οποία και δήλωσαν), είτε επειδή, εκ προθέσεως, αποκρύπτουν το ότι δεν πρόκειται να ψηφίσουν.\nΑλλά το φαινόμενο της απόκρυψης της ψήφου έχει και μια άλλη διάσταση. Αυτήν της άρνησης όσων κλήθηκαν να συμμετάσχουν, στην έρευνα της ALCO (όπως και των άλλων εταιρειών) και αρνήθηκαν να το πράξουν. Όπως λέγεται, στα 100 τηλεφωνήματα που κάνουν, στους πολίτες, οι υπάλληλοι που διεξάγουν τις έρευνες, οι πλείστοι (έως τους 84), εξ αυτών, που λαμβάνουν αυτές τις τηλεφωνικές κλήσεις, κατεβάζουν το τηλέφωνο, μόλις ακούν ότι πρόκειται, να ερωτηθούν, για πολιτική δημοσκόπηση και δεν απαντούν.\nΑυτό σημαίνει ότι, στις τάξεις της ελληνικής κοινωνίας, επικρατεί ατέλειωτος θυμός, υπάρχει οργή, για το ελληνικό πολιτικό σύστημα και αυτό καθιστά τις δημοσκοπήσεις, απολύτως, αφερέγγυες. Σαν περιγραφές κάποιων πολύ γενικών τάσεων, μπορεί να έχουν κάποια περιορισμένη αξία, αλλά, πέραν τούτου, ουδέν.\nΚαι φυσικά, αυτή η συσσωρευμένη και εκφραζόμενη οργή του εκλογικού σώματος μπορεί να μην βρίσκει την πολιτική έκφρασή της, όπως συνέβη το 2012, που οι εκλογείς χρησιμοποίησαν τον ΣΥΡΙΖΑ, για να εκφράσουν αυτή την οργή και την βούλησή τους, για ριζική αλλαγή της πολιτικής και της οικονομικής κατεύθυνσης της χώρας (και προδόθηκαν, από την ηγεσία του τωρινού κυβερνητικού κόμματος), όμως, αυτό δεν σημαίνει ότι αυτή η οργή δεν θα εκφραστεί πολιτικά. Θα εκφραστεί, στις κάλπες, έστω και μέσα από μια μεγάλη αντισυστημική ψήφο, η οποία μπορεί ακόμη και να πολυδιασπαστεί, φέρνοντας στην βουλή απίθανα κόμματα και κομματίδια, όπως αυτό του φυλακισμένου Αρτέμη Σώρρα, όπως έγραψε ο Αλέξης Παπαχελάς, στην «Καθημερινή».\nΤα μαντάτα, για το κατεστημένο πολιτικό σύστημα των μνημονιακών κομμάτων είναι άσχημα. Ο θυμός και η οργή των ψηφοφόρων δεν θα μείνουν, χωρίς αντικείμενο ξεσπάσματος. Κάποιοι θα την πληρώσουν την νύφη.


Φλομώσαμε στον τσαμπουκά | Η Εφημερίδα των Συντακτών\nΗ αλήθεια είναι ότι ο τσαμπουκάς είχε πάντα γκραν σουξέ ως τοιούτος, έστω κι αν δεν έφερνε άλλο αποτέλεσμα πλην της δόξας του εαυτού του\nΓερνάω μαζί με την Ελλάδα. Ετσι λένε οι στατιστικές, τουλάχιστον. Οτι ο πληθυσμός γερνάει. Καθώς γερνάω, αισθάνομαι δυσπεψία για όλη αυτή την αντρίλα που καλούμαι να καταναλώσω στην πολιτική ζωή. Και μάλιστα από ανθρώπους πιο γέρους κι από μένα, ενίοτε.\nΓερνώντας, εγώ προσωπικά, θέλω να καταλάβω περισσότερα πράγματα και αναθεωρώ, οπωσδήποτε. Υπάρχει γήρας χωρίς αναθεωρήσεις; Ισως μερικοί νομίζουν ότι θα το αποφύγουν αν δεν αναθεωρήσουν τίποτε, κι έτσι απλώς χάνουν την πλήρη απόλαυση του κύκλου της ζωής. Μέχρι πού μπορεί να ζούμε αυτή την υπερπαραγωγή και υπερκατανάλωση τσαμπουκά επειδή οι γέροι δεν παραδέχονται τα γηρατειά τους.\nΗ αλήθεια είναι ότι ο τσαμπουκάς είχε πάντα γκραν σουξέ ως τοιούτος, έστω κι αν δεν έφερνε άλλο αποτέλεσμα πλην της δόξας του εαυτού του.\nΑν και η χώρα γερνάει λοιπόν, καταπώς λένε, έχει εγκλωβιστεί στο σουξέ του τσαμπουκά και δεν ξέρει πώς να φύγει. Την πάτησαν κι άλλοι πριν απ’ αυτή την κυβέρνηση, πρώτα κέρδισαν εκλογές με τσαμπουκά κι ύστερα ντρέπονταν να παραδεχτούν ότι ο τσαμπουκάς δεν είχε νόημα. Να πουν, ας πούμε, ρε παιδιά, συγγνώμη, είπαμε και μια κουβέντα παραπάνω για να περνά η ώρα. Το βλέπουμε τώρα καλύτερα, από κοντά κι από μέσα, ίσως να είναι πιο κομψό, πιο αρμόζον με την πατροπαράδοτη ελληνική αισθητική, ή τη φιλοξενία, ή όποιο άλλο πατροπαράδοτο θέλετε τέλος πάντων, να μην είμαστε σε μια Ενωση κρατών που τους βλέπουμε όλους εχθρούς. Κάνει κακό και στην υγεία. Ρίχνει τα αντισώματα. Και, εντάξει, βρίσαμε, κάψαμε, ξεθυμάναμε. Δεν γίνεται συνέχεια να βρίζεις και να καις. Κάποια στιγμή πρέπει να γυρίσεις και στη δουλίτσα σου. Εχει νόημα να συνεχίσουμε να κρατάμε αυτή την απόλυτα αρνητική στάση; Να στεκόμαστε στο πείσμα και το γινάτι;\nΣτο κάτω κάτω οι Ευρωπαίοι είναι προχωρημένοι σε θέματα δημοκρατίας, οικονομίας, δικαιωμάτων, κατανομής, δικαιοσύνης. Λεφτά μάς δίνουν, ας δούμε αναλυτικά τι ζητάνε. Χωρίς φωνές, και μη σπρώχνεστε.\nΔυστυχώς κανείς ακόμα δεν είχε τα κότσια να το πει αυτό. Ούτε το ΠΑΣΟΚ επί Παπανδρέου, ούτε η Ν.Δ. του Σαμαρά, ούτε η ΔΗΜΑΡ του Κουβέλη, ούτε το ΠΑΣΟΚ του Βαγγέλη. Ολοι θρηνούσαν που έπρεπε να ακολουθήσουν το μνημόνιο. Ολοι μετέφραζαν, οι ίδιοι, μόνοι τους, τη στάση τους σε έλλειψη τσαμπουκά. Κέρδισε ο ΣΥΡΙΖΑ τις εκλογές που τον είχε μεγαλύτερο, τον τσαμπουκά, και τώρα δεν ξέρει πώς να του ξεφύγει. Τον έχει σφίξει στον λαιμό σαν φίδι, που θα τον πνίξει εντελώς κι εμάς μαζί. Και φυσικά απειλεί με τη Χ.Α., την πλούσια πηγή αντρίλας.\nΓιατί μιλάνε τώρα και για κυβέρνηση εθνικής ενότητας. Παναγία βοήθα δηλαδή. Να σμίξουν όλα τα αντριλίκια, όπως τότε με το «Μακεδονικό», που φουσκώσαμε τεστοστερόνη πανταχόθεν και φάγαμε, κι ακόμα τρώμε, την ήττα της ζωής μας.


Και παραγωγός ρεύματος ο Αρχιεπίσκοπος\nΚαι παραγωγός ρεύματος ο Αρχιεπίσκοπος από ΧΡΥΣΑΝΘΟΣ ΜΑΝΩΛΗ article http://politis.com.cy/article/ke-paragogos-revmatos-o-archiepiskopos ΑΗΚ και Αρχιεπίσκοπος υπέγραψαν συμφωνία αξιοποίησης εκκλησιαστικής γης στην περιοχή Αχερά στον Άη Γιάννη Λευκωσίας. Η Αρχιεπισκοπή μέτοχος κατά 50%. 14.07.2018 15:20\nΧΡΥΣΑΝΘΟΣ ΜΑΝΩΛΗ, 14.07.2018\nΑΗΚ και Αρχιεπίσκοπος υπέγραψαν συμφωνία αξιοποίησης εκκλησιαστικής γης στην περιοχή Αχερά στον Άη Γιάννη Λευκωσίας. Η Αρχιεπισκοπή μέτοχος κατά 50%.\nΔεν θα ενοικιάσει απλώς στην ΑΗΚ τη γη της στην περιοχή του Άη Γιάννη στην επαρχία Λευκωσίας η Αρχιεπισκοπή για τις ανάγκες τριών μεγάλων φωτοβολταϊκών πάρκων. Οι (ανεπίσημες) πληροφορίες του «Πολίτη» αναφέρουν ότι η Αρχιεπισκοπή θα συμμετάσχει με το 50% των μετοχών στη μεγάλη «πράσινη» επένδυση για την κατασκευή τριών φωτοβολταϊκών πάρκων, συνολικής ισχύος 66 μεγαβάτ!\nΗ συμφωνία υπογράφηκε χθες από τον Αρχιεπίσκοπο Χρυσόστομο Β’ και τον πρόεδρο του δ.σ. της ΑΗΚ Ανδρέα Μαραγκό. Σύμφωνα με ανακοίνωση της ΑΗΚ, η συμφωνία προβλέπει την ανάπτυξη φωτοβολταϊκών πάρκων στην περιοχή Αχερά, στον Άγιο Ιωάννη της επαρχίας Λευκωσίας, σε τεμάχια της Αρχιεπισκοπής, συνολικής έκτασης 1.928 δεκαρίων. Το έργο θα υλοποιηθεί με στενή συνεργασία της ΑΗΚ και της Αρχιεπισκοπής και αποτελείται από δύο φάσεις. Κατά την πρώτη φάση θα εγκατασταθούν δύο φωτοβολταϊκά πάρκα ισχύος μέχρι 8 MW το καθένα και κατά τη δεύτερη φάση θα εγκατασταθεί ένα μεγάλο φωτοβολταϊκό πάρκο ισχύος περίπου 50 MW, το οποίο θα είναι με μεγάλη διαφορά το μεγαλύτερο φωτοβολταϊκό πάρκο στην Κύπρο. Σύμφωνα με την ΑΗΚ, οι επενδύσεις θα συμβάλουν στην κάλυψη των αναγκών ηλεκτροδότησης χιλιάδων υποστατικών και θα έχει σημαντική συνεισφορά στην επίτευξη των εθνικών στόχων για τις ΑΠΕ.\nΟι πληροφορίες του «Πολίτη» αναφέρουν ότι η γη της Αρχιεπισκοπής που θα αξιοποιηθεί για τα τρία πάρκα με την ΑΗΚ είναι η ίδια που δεσμεύτηκε για την έκδοση αδειών για την εγκατάσταση ηλιοθερμικού πάρκου Helios Power, ισχύος 50 μεγαβάτ, από την εταιρεία P.F.X.T. Thermosolar Renewables Ltd. Η εν λόγω επένδυση, συνολικού κόστους σχεδόν 200 εκατ. ευρώ, είχε εγκριθεί για χρηματοδότηση από το ευρωπαϊκό πρόγραμμα NER300, αλλά όλα δείχνουν πως βαίνει προς ματαίωση. Το πάρκο Helios Power είχε αδειοδοτηθεί από τη ΡΑΕΚ και σε περίπτωση που η ΑΗΚ και η Αρχιεπισκοπή καταθέσουν αιτήσεις για τα τρία φωτοβολταϊκά πάρκα στην ίδια γη, θα πρέπει η ΡΑΕΚ να αναστείλει την παραχωρηθείσα άδεια και να εκδώσει άλλες για τα πάρκα που θέλουν να προωθήσουν η ΑΗΚ και η Αρχιεπισκοπή. Νοουμένου ότι οι προωθούμενες επενδύσεις δεν μπορούν να λειτουργήσουν στο πλαίσιο του τελευταίου σχεδίου στήριξης ΑΠΕ που εξήγγειλε το Υπουργείο Ενέργειας, συνάγεται ότι η λειτουργία του πρέπει να γίνει στο πλαίσιο της ανταγωνιστικής αγοράς ηλεκτρισμού, η οποία εκτιμάται αρμοδίως ότι θα λειτουργήσει μέσα του 2020.\nΆλλες πληροφορίες του «Πολίτη» αναφέρουν ότι με την κίνησή της να συνεργαστεί με την Αρχιεπισκοπή, η ΑΗΚ απέτρεψε τη συνεργασία ιδιωτικής εταιρείας με τον ίδιο εταίρο.\nΣημειωτέον ότι η ΑΗΚ κατέθεσε αίτηση για τη λειτουργία και άλλου φωτοβολταϊκού πάρκου στο Ακρωτήρι, ισχύος 20 μεγαβάτ, και αναμένει την απόφαση της περιβαλλοντικής αρχής των Βάσεων Ακρωτηρίου.\nΡεύμα Αρχιεπίσκοπος Κύπρου\nΧωρίς ηλεκτρικό ρεύμα κοινότητες της Λεμεσού\nΑποκαταστάθηκε το πρόβλημα ηλεκτροδότησης στην επαρχία Λεμεσού


%%Αεροπλανοφόρο Σαρλ Ντε Γκωλ: 1081 ναύτες με κορονοϊό%% %%Αεροπλανοφόρο Σαρλ Ντε Γκωλ: 1081 ναύτες με κορονοϊό%%\nΑρχική ΔΙΕΘΝΗ Αεροπλανοφόρο Σαρλ Ντε Γκωλ: 1081 ναύτες με κορονοϊό\nΑεροπλανοφόρο Σαρλ Ντε Γκωλ: 1081 ναύτες με κορονοϊό\nΑεροπλανοφόρο Σαρλ Ντε Γκωλ: 1081 ναύτες με κορονοϊό – Οι 500 από αυτούς έχουν εκδηλώσει συμπτώματα μόλυνσης σύμφωνα με ιατρική πηγή\nΤο μισό σχεδόν πλήρωμα του αεροπλανοφόρου Σαρλ ντε Γκωλ, 1081 ναύτες από το σύνολο των 2.300 ναυτών έχουν βρεθεί θετικοί στην COVID-19, σύμφωνα με το υπουργείο άμυνας της Γαλλίας.\nΣύμφωνα με τα όσα ανακοινώθηκαν πάνω από 500 ναύτες από το προσωπικό του αεροπλανοφόρου έχουν εκδηλώσει συμπτώματα μόλυνσης από το νέο κορονοϊό. 24 από αυτούς νοσηλεύονται σε στρατιωτικό νοσοκομείο εκ των οποίων ο ένας διασωληνωμένος.\nΠροηγούμενο άρθροΥπέρπτηση τουρκικών F-16 πάνω από τη Ρόδο Μεγάλη Παρασκευή\nΕπόμενο άρθροΘρήνος για τον θάνατο Σγου ε.α. από την ΕΣΠΕΕ Αρκαδίας


ΤΧΣ: Αυτοί είναι μισθοί κρίσης; 215.000 ευρώ | Οδηγός Αγοράς θεσσαλονίκης blog\n← «Αποκαλυπτικοί» διάλογοι στην Προανακριτική για τη λίστα Λαγκάρντ\nΦΩΤΟ: Η πρωινή καραμπόλα στη Θεσσαλονίκη →\nΤΧΣ: Αυτοί είναι μισθοί κρίσης; 215.000 ευρώ\nΟι μισθοί της κρίσης δεν ισχύουν για το Ταμείο Χρηματοπιστωτικής Σταθερότητας το οποίο την ώρα που χιλιάδες άνθρωποι έχουν δει τεράστιο κούρεμα στους μισθούς του, συνεχίζει να δίνει στα «μεγάλα κεφάλια» της διοίκησης αστρονομικά ποσά.\nPosted on 29/03/2013, in Πολιτική and tagged Πολιτική. Bookmark the permalink.\tΣχολιάστε.


Αθηνά Οικονομάκου: Φόρεσε γούνα και προκάλεσε ... | papoytsi.com\nΑρχική σελίδα / Fashion news / Αθηνά Οικονομάκου: Φόρεσε γούνα και προκάλεσε …\nΗ ηθοποιός και ο σύζυγός της, όπως σας έχουμε γράψει, βρίσκονται στο εξωτερικό και απολαμβάνουν λίγες ημέρες ξεκούρασης. Η Αθηνά Οικονομάκου, αποδεικνύει ότι έχει στιλ ακόμα και στα χιόνια και τα κρύα, αφού η μπεζ γούνα της είναι έρωτας…\nΑθηνά Οικονομάκου: Ποιος Snik; Έβαλε γαλάζια γούνα και ο φακός τη “συνέλαβε” στο πλευρό γνωστού παρουσιαστή!\nΠοιος Snik; Η Αθηνά Οικονομάκου έβαλε… γαλάζια γούνα και ο φακός τη “συνέλαβε” στο πλευρό αυτού του γνωστού παρουσιαστή!\nΠολύς λόγος έχει γίνει σχετικά με τη ροζ γούνα του συντρόφου της Ηλίάνας Παπαγεωργίου. Η Αθηνά Οικονομάκου έδειξε ωστόσο για μία ακόμη φορά, πως εκείνη είναι το απόλυτο fashion icon της ελληνικής showbiz και με μία την κίνηση, “έσβησε” τον γνωστό ράπερ!\nΗ πανέμορφη ηθοποιός έβαλε μία γαλάζια γούνα και εντυπωσίασε, ενώ κατά τη διάρκεια της φωτογράφισης, μπήκε στο πλάνο και ο Σάκης Τανιμανίδης, ο οποίος ανέβασε μάλιστα το στιγμιότυπο στον προσωπικό του λογαριασμό στο Instagram γράφοντας: «Χώθηκα κι εγώ στη φωτογράφιση με ύφος “κάνω κι εγώ μόντελινγκ”… αλλά νομίζω τα κορίτσια με έχουν εύκολα»!\nΠέδιλα με χιαστί σχέδιο - ΡΟΖ VB9302 €33.50 €23.50\nΚόκκινο ελαστικό αθλητικό €49.00\nΜαύρη μυτερή γόβα από λουστρίνι €50.00 €40.00\nΠΕΔΙΛΑ σχέδιο: K47003355 €89.00 €29.00\nΜυτερές γόβες με μπαρέτα Refresh - Μπλε €39.99 €19.99


Labels: ΓΙΩΡΓΟΣ ΠΑΠΑΝΔΡΕΟΥ, ΠΑΣΟΚ\nΤο είχα παρατηρήσει εδώ και καιρό βλέποντας τα σχετικά βίντεο στο youtube. Είναι σαν το το παιχνίδι "βρες το αντίθετο". Γιατί όλα μα όλα όσα είπε και στην προεκλογική εκστρατεία και στην περσινή ΔΕΘ τα αναίρεσε με πάταγο! Αλλά ο Έλληνας έχει μία σταθερή ψυχολογία και μία σταθερή στάση ζωής: 1ον έχει ανάγκη να εξαπατηθεί και 2ον δε πιστεύει ότι μπορεί μόνος του να εξελιχθεί, να δημιουργήσει και να αναπτυχθεί οπότε έχει την ανάγκη ενός δυνάστη, εσωτερικού ή εξωτερικού. Με το Γιώργο ικανοποιήθηκαν πλήρως τα δύο προηγούμενα αιτήματα. Αλλά Ελληνάρες μου έχετε το κακό ελάττωμα να γκρινιάζετε πάνω στα ερείπια που εσείς οι ίδιοι προκαλέσετε αφού το ειρωνικό της υπόθεσης είναι ότι εσείς πατήσατε το κουμπί της αυτοκαταστροφής.\nΚι όμως είναι η δημοκρατικά εκλεγμένη κυβέρνηση με 10% διαφορά από το δεύτερο κόμμα. Η δημοκρατία θριάμβευσε! Eλπίζω να είμαστε όλοι περήφανοι γιατί το δικαίωμα να γκρινιάζουμε και να αγανακτούμε το χάσαμε Ελληνάρες μου...\nΔεν το βαζουμε κατω φιλε...ΔΕΝ φοβηθηκαμε..τουσ γερμανους και τα παιχνιδια τους οταν επρεπε...θα τους φοβηθουμε τωρα...? Σιγα σιγα ΓΕΝΝΙΕΤΕ ΜΙΑ ΚΑΙΝΟΥΡΙΑ ΠΑΣΤΑ ΑΝΘΡΩΠΩΝ..ΜΕ ΜΙΑ ΙΔΙΟΜΟΡΦΗ ΚΟΥΛΤΟΥΡΑ (ΒΑΣΙΣΜΕΝΗ ΣΤΟ ΔΙΑΔΥΚΤΙΟ...)ΜΕ ΠΛΗΡΟΦΟΡΙΕΣ ΛΟΓΟΚΡΙΜΕΝΕΣ ΑΠΟ ΤΗΝ ΔΗΜΟΣΙΑ ΠΑΙΔΕΙΑ.....!!ΑΥΤΗ Η ΠΑΣΤΑ ΑΝΘΡΩΠΩΝ ΕΙΝΑΙ ΚΑΙ Η ΕΛΠΙΔΑ ΓΙΑ ΤΟ ΜΕΛΛΟΝ...Η ΜΟΝΑΔΙΚΗ ΑΥΤΟΑΜΥΝΑ ΕΙΝΑΙ Η ΣΩΣΤΗ ΕΝΗΜΕΡΩΣΗ...ΠΟΥ ΣΙΓΟΥΡΑ ΚΑΠΟΙΑ ΣΤΙΓΜΗ ΘΑ ΑΠΟΤΕΛΕΣΕΙ ΤΟΝ ΚΑΤΑΛΥΤΗ ΣΕ ΝΕΕΣ ΠΡΩΤΟΓΝΩΡΕΣ ΕΞΕΛΙΞΕΙΣ..ΣΤΟ ΠΟΛΙΤΙΚΟ STATUS...!!!YPOMONH...ΘΑ ΕΡΘΕΙ Η ΩΡΑ..!! ΛΟΥΡΑΝΤΑΚΗΣ ΔΗΜΗΤΡΗΣ


Ακου λοιπόν πώς αναστήθηκε το baseball – TheInsiders.gr\nΑκου λοιπόν πώς αναστήθηκε το baseball\ninsider | May 10, 2021 | Ομαδικά Σπορ, Τεχνολογία | No Comments\nΞεκίνησε αυτές τις μέρες το αγαπημένο και πιο παραδοσιακό σπορ των Αμερικανών, το Baseball. Πρόσφατα άκουσα μια πολύ διδακτική ιστορία για το άθλημα και θέλω να τη μοιραστώ μαζί σου.\nΟι Αμερικανοί, όπως ξέρεις, αγαπούν την λέξη “product.” Κυρίως γιατί όλα τα πράγματα γύρω τους τα βλέπουν καθαρά ως προϊόν. Ένα προϊόν που περιμένει να πουληθεί. Στα μέσα της δεκαετίας του 90, το baseball περνούσε την μεγαλύτερη κρίση της ιστορίας του. Τα εισιτήρια ήταν σε ιστορικά χαμηλά επίπεδα, όπως και η τηλεθέαση των παιχνιδιών. Ακόμα και το merchandise (στολές, καπέλα, jackets), που παραδοσιακά έφερνε σπουδαία έσοδα, είχε σχεδόν εκμηδενιστεί.\nΗ έκρηξη του μπάσκετ με τον Michael Jordan και του Αμερικάνικου Football άφηναν το baseball στην τρίτη θέση σε αξία, ή πολλές φορές και τέταρτη, πίσω από το χόκεϋ επί πάγου. Οι υπεύθυνοι της Λίγκας, έχοντας ξεμείνει από ιδέες αλλά και αδυνατώντας να εντοπίσουν το πρόβλημα, κάλεσαν τους ειδικούς.\nΗ έρευνα της διαφημιστικής εταιρίας TBWA που ανέλαβε να αναλύσει το πρόβλημα, ήταν σαφής. Το νεότερο κοινό, 18-30, αυτό με την μεγαλύτερη αγοραστική δύναμη και συνεπώς αυτό που κυνηγούσαν οι χορηγοί, δεν μπορούσε να ταυτιστεί με το άθλημα. Το έβρισκε αργό, βαρετό και χωρίς την αδρεναλίνη που προσέφεραν άλλα αθλήματα. Έπειτα από πολλές συσκέψεις με τους επικεφαλής της Λίγκας και χωρίς να μπορούν να προτείνουν μια λύση, το κοινό συμπέρασμα ήταν ότι σιγά σιγά θα έπρεπε να συμβιβαστούν με τον αργό θάνατο που ερχόταν στο baseball.\nΈνας πιτσιρικάς, γιος ιδιοκτήτη μιας εκ των ομάδων που ήταν ένα βήμα πριν τη χρεοκοπία, διαφωνούσε με όσα άκουγε. «Δεν είναι βαρετό το άθλημα, εσείς είστε βαρετοί και ξεπερασμένοι» είπε στην παρέα των ιδιοκτητών μεταξύ των οποίων ήταν και ο πατέρας του. «Το πρόβλημα μας είναι ότι το άθλημα γεννήθηκε και μεγάλωσε στις γειτονιές και τις αλάνες. Εκεί το αγαπήσατε όλοι. Αλλά η νεολαία δεν μένει πια εκεί.»\nΔεν του έδωσαν σημασία. Ούτε καν ο πατέρας του. Ο πιτσιρίκος όμως το είχε βάλει σκοπό να το σώσει το άθλημα. Και η μόνη λύση ήταν να μπει η τεχνολογία μέσα στο brand του baseball. Ετσι, χρησιμοποιώντας ένα παιχνίδι που γεννήθηκε στη θεωρία του από έναν καθηγητή του Harvard, αλλά έγινε γνωστό από τις εφημερίδες της Νέας Υόρκης, κατάφερε να δώσει νέα πνοή στο άθλημα. Το παιχνίδι του “Fantasy Baseball” ήταν να δημιουργείται από κάθε παρέα νεαρών μια προσωπική Λίγκα, με 10 ομάδες μέσα στην οποία θα χωρίζονταν όλοι οι παίκτες του κανονικού baseball. Οι ομάδες θα έπαιζαν κάθε εβδομάδα μεταξύ τους, προσπαθώντας να αποσπάσουν όσο το δυνατόν περισσότερες στατιστικές κατηγορίες μπορούσαν από τις 15 που υπήρχαν.\nΗ ιδέα έπιασε. Το “Fantasy Baseball” έγινε η αγαπημένη συνήθεια της νεολαίας, ειδικά από την στιγμή που το παιχνίδι παιζόταν online, πράγμα το οποίο το έκανε αυτομάτως ποιο cool από τις άλλες τους συνήθειες. Μέσα σε δύο μόλις χρόνια από την είσοδο του παιχνιδιού στο baseball, οι ομάδες άρχισαν να καταλαβαίνουν ότι εκεί βρίσκεται το μέλλον. Έβλεπαν μπροστά στα μάτια τους την μετάλλαξη της έννοιας business και δεν το πίστευαν! Νεαροί άρχισαν να πηγαίνουν στο γήπεδο όχι για να παρακολουθήσουν την αγαπημένη τους ομάδα, αλλά τον παίκτη της άλλης ομάδας τον οποίο είχαν αυτοί στην ομάδα τους στο “fantasy baseball!” Παιχνίδια μικρών ομάδων άρχισαν να έχουν τηλεθέαση, φανέλες άγνωστων παικτών γινόντουσαν ανάρπαστες, και ολόκληρη η βιομηχανία των media άρχισε να μιλάει για το παιχνίδι που ανέστησε ένα κλινικά νεκρό γίγαντα. Παράλληλα, η βιομηχανία αυτή άρχισε να επεκτείνεται. Απλοί οπαδοί του baseball αλλά και του fantasy άρχισαν να δημιουργούν blogs με πληροφορίες και εκτιμήσεις. Η επανάσταση στον χώρο των media ήταν εμφανής. Μερικοί από τους πιτσιρικάδες με τα blogs αυτά έγιναν τόσο διάσημοι που λάμβαναν προσκλήσεις από τα μεγάλα τηλεοπτικά δίκτυα για να εξηγήσουν την συνταγή της επιτυχίας. Παράλληλα με την έκρηξη του παιχνιδιού το 1996, πολλές ομάδες αποφάσισαν να καθορίσουν το marketing τους πάνω στο παιχνίδι. Θα ξόδευαν λιγότερα χρήματα σε άσκοπες διαφημίσεις και αντ᾽ αυτού θα εγκαθιστούσαν μέσα στο γήπεδο όλες τις υπηρεσίες που χρειαζόταν ένας οπαδός για να παρακολουθήσει την ομάδα του. Έτσι τα γήπεδα μιμήθηκαν τα virtual rooms, όπου με ειδικές οθόνες μπορούσες όχι μόνο να παρακολουθήσεις την ομάδα σου ζωντανά, αλλά και όλα τα άλλα παιχνίδια της ημέρας μαζί με τις live στατιστικές κατηγορίες.\nΠολλά άλλαξαν. Ακόμα αλλάζουν. Το baseball ξαναγεννήθηκε και ξανακέρδισε το το ενδιαφέρον των Αμερικανών. Ακόμα καλύτερα, άνθρωποι που δεν τους άρεσε το άθλημα άρχισαν να παρακολουθούν φανατικά, λόγω της αγάπης τους για το fantasy και τα στατιστικά. Ετσι, κάθε χρόνο περίπου 30 εκατομμύρια Αμερικανοί συμμετέχουν σε παρόμοιες Λίγκες.\nΟ πιτσιρικάς της ιστορίας μεγάλωσε και πρόσφατα, σε μια σπάνια συνέντευξη, ρωτήθηκε εάν ήξερε ότι αυτή η κίνηση του θα έφερνε μια τέτοια επανάσταση στο άθλημα και τη βιομηχανία του θεάματος. Χαμογέλασε. «Φυσικά όχι. Εγώ απλά ήθελα να πάω κόντρα στον πατέρα μου. Περιμένω και ο γιος μου να κάνει την ίδια μαλακία».\nΟ «χαλασμένος» και ο κανονικός αθλητισμός\nΑνοιχτή επιστολή στα κορίτσια με τη χρυσή ψυχή….\nΕπιτέλους, πάρτε το ψηφιακό όπλο στα χέρια σας!


typhoon: Μπαίνει "ενδιάμεσος" για Πάγκαλο\nΜπαίνει "ενδιάμεσος" για Πάγκαλο\nΣτο Μέγαρο Μαξίμου εκτιμούν ότι η ζημιά έχει ήδη γίνει, η δύσκολη για το ΠΑΣΟΚ πολιτική συγκυρία όμως, δεν επιτρέπει πολιτικές ρήξεις που σε άλλες εποχές θα είχε ήδη δρομολογήσει ο Γιώργος Παπανδρέου. Έτσι, επιχειρείται να χαμηλώσουν οι τόνοι, και να βγει το θέμα Πάγκαλου από την ατζέντα της καθημερινής πολιτικής αντιπαράθεσης.\nΣύμφωνα με πληροφορίες, ο διευθυντής του πολιτικού γραφείου του Πρωθυπουργού Νίκος Αθανασάκης, είναι εκείνος ο οποίος ανέλαβε για άλλη μια φορά, μια «επικίνδυνη αποστολή». Δηλαδή, να είναι ο «ενδιάμεσος» του Μεγάρου Μαξίμου με το γραφείο του αντιπροέδρου, προκειμένου να αποφευχθούν τυχόν εντάσεις, και να περιοριστούν οι κραδασμοί, που θα μπορούσαν να αποβούν μοιραίοι για την Κυβέρνηση.\nΕτικέτες Γιώργος Παπανδρέου, Θεόδωρος Πάγκαλος


Συμβαίνει τώρα - Απίστευτο μποτιλιάρισμα χιλιομέτρων στον περιφερειακό της Θεσσαλονίκης (βίντεο) | OlympusMeraGR\nΑπίστευτη ταλαιπωρία υφίστανται οι οδηγοί που κινούνται αυτή την ώρα στην περιφερειακή οδό της Θεσσαλονίκης με κατεύθυνση προς το αεροδρόμιο.\nΤα αυτοκίνητα κινούνται σημειωτόν εξαιτίας ακινητοποιημένης νταλίκας στο ύψος του νοσοκομείου “Παπαγεωργίου” που έχει δημιουργήσει μποτιλιάρισμα πολλών χιλιομέτρων.\nTagsΘεσσαλονίκη μποτιλιάρισμα νταλίκα Περιφερειακή οδός Θεσσαλονίκης\nΠροπληρωμένη κάρτα 150 ευρώ για εμβολιασμένους νέους 18 -25 ετών


Είναι γεγονός - H Art Athina επιστρέφει από την 1η Νοεμβρίου | in.gr\n18 Οκτωβρίου 2021, 08:45\nΜε ψηφιακή παρουσία για έναν ολόκληρο μήνα (1-30 Νοεμβρίου) και φυσική παρουσία στο ισόγειο του ξενοδοχείο King George στην πλατεία Συντάγματος (12-21 Νοεμβρίου) περισσότερες από 45 γκαλερί από την Ελλάδα και το εξωτερικό θα δώσουν το «παρών» στην αθηναϊκή φουάρ.\nΣτο πρόγραμμα της φετινής Art Athina περιλαμβάνεται ένα πλούσιο πρόγραμμα ομιλιών στο φουαγιέ του θεάτρου Παλλάς, βίντεο και περφόρμανς που θα έχουν ως σημείο εκκίνησης άλλοτε την ανανεωμένη ιστοσελίδα της διοργάνωσης κι άλλοτε τους δρόμους της πόλης.\nΣχετικά άρθρα: ➤ Πέθανε ο σπουδαίος ποιητής Γιώργος Κακουλίδης ➤ HOWEVER – Μια performance-εγκατάσταση που εμπνέεται από τα ιντερνετικά how-to’s ➤ Γιώργος Τζαβέλλας – Ένας ανυπότακτος καλλιτέχνης


ΘΕΟΝΗ ΦΙΛΙΚΟ ΠΡΟΣ ΤΟ ΠΕΡΙΒΑΛΛΟΝ Archives | Thats Life. Life as it is!\nΖώδια: Ημερήσιες Προβλέψεις 11/5/2020\nTagged ΘΕΟΝΗ ΦΙΛΙΚΟ ΠΡΟΣ ΤΟ ΠΕΡΙΒΑΛΛΟΝ\nΤο Μοναδικό Ελληνικό Φυσικό Μεταλλικό Νερό σε καινοτόμο χάρτινη συσκευασία!\n«Η μεγαλύτερη απειλή για τον πλανήτη μας είναι να πιστεύουμε ότι κάποιος άλλος θα τον σώσει. Εμείς πιστεύουμε ότι όλοι έχουμε καθήκον να κάνουμε το περιβάλλον που ζούμε ένα καλύτερο μέρος με σεβασμό στις σημερι...


Διπλή ενίσχυση με Μαγαλιό και Καλλιώρα η Δόξα Μάρκου! | KarditsaSportiva\nΔιπλή ενίσχυση με Μαγαλιό και Καλλιώρα η Δόξα Μάρκου!\nΜετά τις πρώτες ανανεώσεις, η Δόξα Μάρκου προχώρησε στην πρώτη της μεταγραφική δραστηριότητα, αποκτώντας δύο ποδοσφαιριστές που είχε την ευκαιρία να δει το επίπεδό τους στην περυσινή Α1 ΕΠΣΚ όπου αναδείχτηκε πρωταθλήτρια και πήρε το εισιτήριο για την Α’ Ερασιτεχνική κατηγορία.\nΗ ομάδα του Βάιου Ρουσούλη, συμφώνησε με τους Κώστα Μαγαλιό και Βασίλη Καλλιώρα, οι οποίοι αποτελούν τις δύο πρώτες μεταγραφές των «Μαυραετών» που εμβαθύνουν στο ρόστερ τους συνδυάζοντας νιάτα και εμπειρία.\nΟ Μαγαλιός, μετά από έναν χρόνο απουσίας, επιστρέφει στη Δόξα Μάρκου, προερχόμενος από τον Αστέρα Βλοχού. Ο 28χρονος κεντρικός αμυντικός διαθέτει μεγάλη εμπειρία από τις ομάδες που αγωνίστηκε στην ευρύτερη περιοχή του Παλαμά, έχοντας φορέσει τις φανέλες του Ενιπέα Ιτέας, του Ατρόμητου Παλαμά, της Παλαμαϊκής, του Αστέρα Βλοχού αλλά και του Σώκρατες και μετρά παραστάσεις από τις κορυφαίες ερασιτεχνικές κατηγορίες της Καρδίτσας.\nΟ Καλλιώρας είναι 19 ετών και πέρυσι εντυπωσίασε με τις εμφανίσεις του, αρχικά με τη φανέλα του Θεσσαλικού Ματαράγκας στο α’ μισό της σεζόν όπου σημείωσε δύο τέρματα και έπειτα με εκείνη της Δόξας Αμπέλου που σκόραρε άλλη μία φορά.\nΟ νεαρός ποδοσφαιριστής ξεκίνησε την καριέρα του από τη Μαυραϊκή και αγωνίζεται τόσο στα άκρα της μεσαίας γραμμής, όσο και ως «δεκάρι», περιφερειακός επιθετικός και στράικερ, έχοντας ευελιξία στον τρόπο που ο Βάιος Ρουσούλης μπορεί να τον χρησιμοποιήσει.


Ελεωνόρα Ζουγανέλη: Αναβάλλεται ο γάμος της\nΜπορεί να ετοιμάζονταν να ανέβουν τα σκαλιά της εκκκλησίας το Σάββατο 10 Οκτωβρίου αλλά τελικά η Ελεωνόρα Ζουγανέλη και ο σύντροφός της, Σπύρος Δημητρίου, αποφάσισαν να αναβάλλουν τον γάμο τους και να ορίσουν νέα ημερομηνία για το Μυστήριο. Αιτία για την απόφασή τους ήταν η ραγδαία αύξηση των κρουσμάτων του κορονοϊού και τα περιοριστικά μέτρα που έχουν επιβληθεί στην Αττική.\nΌπως αναφέρθηκε σε ρεπορτάζ της εκπομπής «Στη φωλιά των Κου Κου» του Star, η Ελεωνόρα Ζουγανέλη και ο Σπύρος Δημητρίου θα παντρεύονταν στη Βάρκιζα. «Αρχικά ο γάμος ήταν να γίνει στη Βάρκιζα. Με την αύξηση των κρουσμάτων, όμως, το ζευγάρι προσπάθησε να βρει εναλλακτικές. Στην αρχή σκέφτηκαν τις Σπέτσες, αλλά το μέρος εντάσσεται στα μέτρα της Αττικής. Μία άλλη σκέψη ήταν η Μύκονος, αφού από εκεί έχει καταγωγή η Ελεωνόρα Ζουγανέλη. Έτσι, ήταν εύκολο να στηθεί ένας γάμος, όπως τον είχαν ονειρευτεί», ανέφερε δημοσιογράφος του Star.\n«Περίμεναν μέχρι και σήμερα για να δουν τι θα γίνει με τα μέτρα, αλλά επειδή φαίνεται περίπου πώς θα πάει η πορεία, το ζευγάρι αποφάσισε να μεταφέρουν τελικά τον γάμο τους για το επόμενο καλοκαίρι» πρόσθεσε.\nΕλεωνόρα Ζουγανέλη – Σπύρος Δημητρίου: Ένας κεραυνοβόλος έρωτας\nΗ σχέση μεταξύ της τραγουδίστριας και του δικηγόρου έγινε γνωστή το περασμένο καλοκαίρι μέσα από τις πρώτες τους κοινές φωτογραφίες από τις διακοπές τους στα Κουφονήσια. Η αγγελία του γάμου τους δημοσιεύτηκε λίγο καιρό αργότερα αιφνιδιάζοντας τους πάντες.\nΤο ζευγάρι γνωρίστηκε σε έξοδο του στο εστιατόριο που διατηρεί η Σάννυ Μπαλτζή. Ο κεραυνοβόλος έρωτάς τους σύντομα εξελίχθηκε σε σχέση και η πρόταση γάμου δεν άργησε. Κουμπάρα τους θα είναι το πρόσωπο που τους έφερε κοντά, η Σάννυ Μπαλτζή.\n«Σας ευχαριστώ πάρα πολύ, να είστε καλά. Είπα το ναι κατευθείαν στην πρόταση γάμου που δέχθηκα. Είμαι πολύ χαρούμενη και να εύχεστε να πάνε όλα καλά», είχε πει σχετικά η Ελεονώρα Ζουγανέλη στις τηλεοπτικές κάμερες.\nΟ Σπύρος Δημητρίου είναι ποινικολόγος που έχει αναλάβει αρκετές μεγάλες υποθέσεις ως τώρα. Ο σύζυγος της Σταματίνας Τσιμτσιλή, Θέμης Σοφός τον είχε χαρκτηρίσει ως έναν από τους καλύτερους δικηγόρους της νέας γενιάς. Επιπλέον ο Σπύρος Δημητρίου έχει εμφανιστεί σε πολλές τηλεοπτικές εκπομπές για να μιλήσει για σημαντικές υποθέσεις του.


Ποιος έκαψε τη Θεσσαλονίκη; Οι Θεσσαλονικείς αναζήτησαν την αλήθεια (pics) - CNN.gr\nΠοιος έκαψε τη Θεσσαλονίκη; Οι Θεσσαλονικείς αναζήτησαν την αλήθεια (pics)\n09:20 Κυριακή, 24 Σεπτεμβρίου 2017\n«Τελικά ποιος έκαψε τη Θεσσαλονίκη; Η κυρία που ξέχασε στη φωτιά το τηγάνι με τις μελιτζάνες; Γιατί δεν κατάλαβα στα σίγουρα, γιαγιά...». Η φωναχτή απορία του 5χρονου Γιώργου, νωρίς το απόγευμα του Σαββάτου, ήταν ειλικρινής αλλά και ενδεικτική του κλίματος, που θα διαμορφωνόταν τις επόμενες ώρες στη Θεσσαλονίκη, ένα Σαββατόβραδο διαφορετικό από τα άλλα, που όσοι το έζησαν θα το θυμούνται για καιρό.\nΟ τίτλος της εκδήλωσης «Έγινε η σπίθα πυρκαγιά», ο χαρακτηρισμός της ως πολυθεάματος, η τετράωρη διάρκειά της, η πολύμηνη προετοιμασία που προηγήθηκε, οι διοργανωτές (Parallaxi, Δήμος Θεσσαλονίκης, ΔΕΘ-Helexpo), οι συμμετέχοντες (30 φορείς και ομάδες) και το πλήθος των καλλιτεχνών και εθελοντών (200 και 250 αντίστοιχα), είχαν προϊδεάσει εξαρχής πως κάτι ενδιαφέρον θα συνέβαινε στην πόλη και είχαν «ντύσει» με σασπένς τα δρώμενα, που γύρω στις 10 το βράδυ κορυφώθηκαν με αναπαράσταση στην Πλατεία Αριστοτέλους της μεγάλης πυρκαγιάς, που έκαψε το μεγαλύτερο μέρος της Θεσσαλονίκης, εκατό χρόνια πριν, όπως μεταδίδει το αθηναϊκό πρακτορείο.\n«Αναζητώντας την αλήθεια»\nΗ επέτειος για τα εκατό χρόνια από τη Μεγάλη Πυρκαγιά της Θεσσαλονίκης, το 1917, δεν ήταν μία ασήμαντη επέτειος. Όμως, αυτό που έγινε χθες στη Θεσσαλονίκη δε θα αποδιδόταν με ακρίβεια ως μία «επετειακή εκδήλωση μνήμης». Δεν ήταν γιορτή, δεν ήταν πανηγύρι, αλλά ούτε και μνημόσυνο. Είχε χαρά, αλλά είχε και θλίψη, είχε συγκίνηση, αλλά και ενθουσιασμό, ήταν σοβαρό και αστείο συνάμα, είχε απ' όλα και κυρίως είχε κόσμο, τόσο κόσμο που το κέντρο της Θεσσαλονίκης είχε να μαζέψει πολύ καιρό -η δε Πλατεία Αριστοτέλους είχε να γνωρίσει τέτοιες ένδοξες στιγμές από τις εποχές των κομματικών συγκεντρώσεων και των πρωτοχρονιάτικων συναυλιών με τον Σάκη Ρουβά.\nΊσως θα ήταν πιο ταιριαστό να χαρακτηριστεί ως μια βραδιά αναζήτησης της ιστορίας, της ταυτότητας, της αλήθειας μίας πόλης. Άνθρωποι κάθε ηλικίας αναζήτησαν απαντήσεις ή θέλησαν να μοιραστούν με άλλους τις ...βεβαιότητες που κατείχαν. Και κάπως έτσι κάτι χιλιάδες βρέθηκαν όλοι μαζί, χωρίς να διαμαρτυρηθούν για καθυστερήσεις στο πρόγραμμα, χωρίς να σπρώχνουν ο ένας τον άλλον, χωρίς να αμφισβητούν ο ένας τον άλλον, ακόμη κι όταν οι «βεβαιότητες» για το «ποιος έκαψε της Θεσσαλονίκη» απείχαν ...πολλές θεωρίες μεταξύ τους.\n«Αν δεις φωτογραφίες από τότε, φαίνεται ότι υπήρχαν ταυτόχρονα πύρινα μέτωπα σε τρία διαφορετικά σημεία. Δεν ήταν ατύχημα». «Επεκτάθηκε τόσο γιατί δεν υπήρχαν ποσότητες νερού για την κατάσβεση, αφού το είχαν δεσμεύσει οι συμμαχικές δυνάμεις. Άφησαν τον κόσμο αβοήθητο». «Στόχος ήταν η τουρκική συνοικία, αλλά η φωτιά ξέφυγε». «Στην πραγματικότητα θέλανε να διώξουν τους Εβραίους και η φωτιά στην τούρκικη συνοικία ήταν απλώς η στάχτη στα μάτια». «Μα πώς γίνεται η φωτιά καθώς κατέβαινε στο κέντρο να έστριψε και να γλίτωσε ένα συγκεκριμένο κομμάτι μόνο;».\nΙστορίες λίγο- πολύ γνωστές, λίγο- πολύ ειπωμένες ή γραμμένες. Ακούστηκαν με αυτά τα λόγια χθες, από ανθρώπους μέσα στο πλήθος, χωρίς, όμως, κανείς να προσπαθήσει να επιβάλει τη δική του αλήθεια. Ίσως αυτή να ήταν και η μεγαλύτερη επιτυχία της εκδήλωσης: Ότι συγκέντρωσε ανθρώπους, οι οποίοι -ασχέτως τι είχαν διαβάσει, ακούσει και πιστέψει για την πυρκαγιά- χωρίς παρωπίδες και ταμπού, θέλησαν να μάθουν κάτι παραπάνω για την πόλη που γεννήθηκαν, την πόλη στην οποία ζουν.\nΣτην Άνω Πόλη, στην Πλατεία Μουσχουντή, εκεί από όπου λέγεται ότι ξεκίνησε η μεγάλη πυρκαγιά του 1917, ο κόσμος άρχισε γύρω στις 5.30 να συγκεντρώνεται κατά δεκάδες. Γρήγορα έγιναν εκατοντάδες. Το θεατρικό δρώμενο ξεκίνησε λίγο μετά τις 6. Επαγγελματική δουλειά, προσεγμένες ενδυμασίες, αυθεντικά μουσικά κομμάτια της εποχής με αναφορές στους Έλληνες, Εβραίους και Οθωμανούς, που κατοικούσαν τότε στη Θεσσαλονίκη. Ακόμη και το θορυβώδες drone, που κατέγραφε το δρώμενο από ψηλά, δεν κατάφερε να αποσπάσει την προσοχή όσων παρακολουθούσαν. Ανάμεσα τους κάποιοι δάκρυσαν, πολλοί περισσότεροι συγκινήθηκαν, όλοι χειροκρότησαν στο τέλος.\nΜόλις ολοκληρώθηκε το θεατρικό δρώμενο οι συγκεντρωμένοι -που στο μεταξύ είχαν αυξηθεί- άρχισαν να κατηφορίζουν προς στην οδό Εδέσσης, στην περιοχή του κέντρου της Θεσσαλονίκης, που γλύτωσε από τη μήνη της πυρκαγιάς. Μεγάλη Παρασκευή θύμιζε το σκηνικό της μαζικής καθόδου των ανθρώπων, τα κεριά στα χέρια τους μόνο έλειπαν...\nΣτην οδό Εδέσσης, στην Πλατεία Εμπορίου, ο κόσμος συνέρρεε κατά ομάδες. Εκεί παιδάκια ζωγράφιζαν φλόγες να ξεπηδούν από σπίτια, βιολιά έπαιζαν από το μπαλκόνι κτιρίου που διασώθηκε από την πυρκαγιά το γραμμένο εκείνη την εποχή tango la Cumparcita και ένα πλήθος παράλληλων δρώμενων συνέθετε την εικόνα της πόλης στην πυρά.\nΛίγο μετά τις 8 το βράδυ ο κόσμος που συγκεντρώθηκε στην Πλατεία Εμπορίου ξεκίνησε να κατευθύνεται προς την πεζοδρομημένη παραλιακή Λεωφόρο Νίκης. Εκεί ενώθηκε με εκείνους που είχαν περάσει μία βόλτα από τα Βοροινά, στο Λιμάνι Θεσσαλονίκης, όπως μπορούσε να μυρίσει κανείς και στην ατμόσφαιρα, με τα διάχυτα αρώματα του κρασιού. Σαν όλη η πόλη να είχε συγκεντρωθεί σε έναν δρόμο, σαν να μην είχε μείνει κανείς σπίτι του...\nΗ προτελευταία στάση έγινε στη Λεωφόρο Νίκης, στον αριθμό 63, εκεί όπου το 1917 σταμάτησε η πυρκαγιά, μετά από 32 ώρες που είχε κάψει την πόλη. Πάνω στο κτίριο φωτίστηκε ένας μεγάλος χάρτης της πυρκαγιάς και ηθοποιοί αφηγήθηκαν γεγονότα και μαρτυρίες για την πορεία της, καθώς και το όραμα του Εμπράρ για την αναγέννηση της πόλης.\nΛίγο πριν τις 10 το βράδυ ξυλοπόδαροι ντυμένοι με κοστούμια εποχής και μπάντες οδήγησαν τον κόσμο στην τελευταία στάση, στην Πλατεία Αριστοτέλους, ενώ φωτιές άναψαν και μέσα στη θάλασσα, πάνω σε πλοία.\nΣτην Πλατεία είχε στηθεί -μεταφερμένη από τη ΔΕΘ όπου εκτέθηκε τις προηγούμενες ημέρες- μία τεράστια μακέτα του παραλιακού μετώπου της Θεσσαλονίκης του 1917. Τα φώτα έσβησαν και καπνοί και φλόγες ξεπήδησαν πίσω από τη μακέτα, δημιουργώντας ένα εντυπωσιακό θέαμα. Τη στιγμή της αναπαράστασης της καύσης του παραλιακού μετώπου της Θεσσαλονίκης, η μπάντα του Γ' Σώματος Στρατού έπαιζε το «Μακεδονία Ξακουστή». Σε πολλούς η επιλογή φάνηκε αταίριαστη, άλλους τους ενθουσίασε και άλλους απλώς δεν τους εξέπληξε. Κάπως έτσι, άλλωστε, ήταν και είναι και η Θεσσαλονίκη: Ταιριαστή και αταίριαστη, πολύχρωμη και γκρίζα, πολύβουη αλλά και πολύφωνη, μία πόλη που αγαπά την ιστορία αλλά και τις ιστορίες, μία πόλη των φαντασμάτων, όπως την είδε ο Μαζάουερ.


Εγκαινιάστηκε το νέο κέντρο διαλογής των Κροατικών Ταχυδρομείων - Metaforespress\nΕγκαινιάστηκε το νέο κέντρο διαλογής των Κροατικών Ταχυδρομείων\nΠαρουσία του πρωθυπουργού της χώρας και υψηλόβαθμων αξιωματούχων εγκαινιάστηκε το νέο κέντρο διαλογής (shorting center) της Croatian Post στην πόλη Velika Gorica του Ζάγκρεμπ.\nΤο κέντρο διαλογής, συνολικής αξίας 350 εκατ. κούνα (HRK), αποτελεί τη μεγαλύτερη επένδυση στην ιστορία της εταιρείας, χαρακτηρίστηκε ως το πιο μοντέρνο logistics center της ΝΑ. Ευρώπης και στόχος είναι να βοηθήσει στην ανάπτυξη του ηλεκτρονικού εμπορίου στην Κροατία.\nΣτο shorting center θα απασχολούνται πάνω από 1.500 εργαζόμενοι στα τμήματα διαλογής, εφοδιαστικής ταχυδρομείου, εφοδιαστικής δεμάτων, διαμετακόμισης και στόλου οχημάτων, IT και data center, υποστήριξης επιχειρήσεων.\nΗ αποθηκευτική του ικανότητα ανέρχεται στις 8.000 θέσεις παλετών και συνολικά 6.400 τόνων φορτίου.\nΤέλος, θα μπορεί να σορτάρει συνολικά 15.000 αποστολές την ώρα, με βάρος δεμάτων κυμαινόμενο από 100 γραμμ. έως 30 κιλά.\nΚατά την ομιλία του ο Κροάτης πρωθυπουργός, Andrej Plenković, τόνισε ότι «το έργο αυτό ενσωματώνει επιχειρηματικές δραστηριότητες από τέσσερις άλλες τοποθεσίες στο Ζάγκρεμπ και εξασφαλίζει πιο αποτελεσματική και τεχνολογικά πιο προηγμένη επεξεργασία δεμάτων. Συγχαίρω το συμβούλιο και όλους τους υπαλλήλους της Croatian Post.\nΠιστεύω ότι θα συνεχίσετε να αυξάνετε την ποιότητα εργασιών των Κροατικών Ταχυδρομείων και των υπηρεσιών για τους πολίτες της χώρας και την οικονομία, τόσο με επιχειρησιακούς, όσο και οικονομικούς τρόπους».\nΑντίστοιχα, ο υπουργός Ναυτιλίας, Μεταφορών και Υποδομών της χώρας, Oleg Butković, χαρακτήρισε την εταιρεία ως μια από τις λιγοστές του κλάδου που διαχειρίζονται με επιτυχία τις επιχειρηματικές της δραστηριότητες και επενδύσεις.\nΑπό την πλευρά του ο διευθύνων σύμβουλος της Croatian Post, Ivan Čulo, είπε «για την ομάδα μου, αυτή είναι η πραγματοποίηση της μεγαλύτερης επένδυσης που παρουσιάσαμε στο “Post2022 Development Strategy” και αποτελεί ένα θεμέλιο πάνω στο οποίο συνεχίζουμε την ανάπτυξη των επιχειρηματικών μας δραστηριοτήτων, των logistics και των ανθρώπων.\nΣυνεχίζουμε να δουλεύουμε επενδύοντας στην κροατική οικονομία, αυξάνοντας τους μισθούς των εργαζομένων μας και την παραγωγικότητα όλων των τμημάτων της εταιρείας, με στόχο την κατάληψη της υψηλότερης θέσης στην κροατική αγορά».\nΑναβλήθηκε, εκ νέου, η γενική συνέλευση των ΕΛΤΑ. Ανακοινώνεται η νέα διοίκηση


02. ΜΠΑΜΠΑΔΗΜΑΣ ΑΓΓΕΛΟΣ | Οικολόγοι Πράσινοι | Εκλογές 2012\n02. ΜΠΑΜΠΑΔΗΜΑΣ ΑΓΓΕΛΟΣ\nΟ Άγγελος Μπαμπαδήμας γεννήθηκε στις 16/7/1960 στον Κοσμά Αρκαδίας.\nΕφοίτησε στις 3 τάξεις του Γυμνασίου στο Ζάννειο Πρότυπο Τεχνικό Πειραματικό στον Πειραιά και συνέχισε στο Ε΄ Εσπερινό Λύκειο της Αθήνας από όπου αποφοίτησε. Στα χρόνια της μεταπολίτευσης συμμετείχε ενεργά στο Σύλλογο Εργαζομένων Μαθητών Μέσης Εκπαίδευσης (ΣΕΜΜΕ).\nΤα πανεπιστημιακά χρόνια εφοίτησε στην Αρχιτεκτονική Σχολή της Ρώμης και της Βενετίας από όπου επήρε το Δίπλωμά του.\nΑπό το 1997 συμμετείχε στα συνδικαλιστικά δρώμενα του Τεχνικού Επιμελητηρίου Ελλάδας (ΤΕΕ) και του Συλλόγου Αρχιτεκτόνων (ΣΑΔΑΣ) εκπροσωπώντας την Ανεξάρτητη Κίνηση Αρχιτεκτόνων. Παράλληλα συμμετείχε σε μία σειρά κοινωνικών φορέων, όπως : Εναλλακτική Κινηματική Παρέμβαση Πολιτών Αττικής, Πρωτοβουλία ενάντια στην Ολυμπιάδα του 2004, Συντονιστική Επιτροπή κατά της Αναθεώρησης του άρθρου 24 του Συντάγματος.\nΣτις δημοτικές εκλογές του 2002 ήταν υποψήφιος κοινοτάρχης στην Κοινότητα Κοσμά Αρκαδίας, επικεφαλής του Ανεξάρτητου Συνδυασμού <<Πάρνωνας>>. Στις δημοτικές εκλογές του 2006 εξελέγη κοινοτάρχης στην Κοινότητα Κοσμά Αρκαδίας.\nΣτις πρόσφατες εκλογές της 6ης Μαΐου ήταν υποψήφιος με το Ψηφοδέλτιο των Οικολόγων Πράσινων στη Λακωνία και στις επικείμενες εκλογές της 17ης Ιουνίου είναι υποψήφιος με το ψηφοδέλτιο των Οικολόγων Πράσινων στην Αρκαδία.\nΑρκαδίας | Πελοπόννησος


Ξεπέρασαν τα 5 δισ. ευρώ οι οφειλές του Δημοσίου | naftemporiki.gr\nΣε 3,842 δισ. μειώθηκαν τον Μάιο οι ληξιπρόθεσμες οφειλές της γενικής κυβέρνησης 17/07/2017 19:24


Παναθηναϊκός: Η PAO BC Academy προχωρά στην ίδρυση τμήματος μπάσκετ για παιδιά με αυτισμό - CSRΝews.gr\nΑρχική Δράσεις ΕΚΕ Παναθηναϊκός: Η PAO BC Academy προχωρά στην ίδρυση τμήματος μπάσκετ για παιδιά...\nΣε μια πρωτοποριακή και συνάμα άξια συγχαρητηρίων κίνηση προχώρησε ο Παναθηναϊκός και η PAO BC Academy αφού ιδρύουν τμήμα μπάσκετ για παιδιά που βρίσκονται στο φάσμα του αυτισμού! Με αφορμή την Παγκόσμια Ημέρα Ενημέρωσης και Ευαισθητοποίησης για τον Αυτισμό, η ΚΑΕ Παναθηναϊκός ΟΠΑΠ ανακοίνωσε την ίδρυση του ανάλογου τμήματος μπάσκετ!\nΌπως ανέφερε η «πράσινη» διοίκηση «η 2α Απριλίου είναι η Παγκόσμια Ημέρα Ενημέρωσης και Ευαισθητοποίησης για τον Αυτισμό (World Autism Awareness Day). Η σημερινή ημέρα είναι πολύ σημαντική για όλους εμάς στον Παναθηναϊκό, καθώς η PAO BC Academy προχωρά στην ίδρυση τμήματος μπάσκετ για παιδιά που βρίσκονται στο φάσμα του Αυτισμού, μέσω του προγράμματος PAO BC Academy ASD!\nΤι είναι το πρόγραμμα PAO BC Academy ASD\nΜέσα από το πρόγραμμα, τα παιδιά με αυτισμό έχουν τη δυνατότητα να συμμετέχουν σε ένα ομαδικό άθλημα, να κοινωνικοποιούνται, να κάνουν φίλους, να παίζουν μπάσκετ και να διασκεδάζουν ΑΚΡΙΒΩΣ ΟΠΩΣ ΤΑ ΠΑΙΔΙΑ ΜΕ ΤΥΠΙΚΗ ΑΝΑΠΤΥΞΗ. Οι προπονήσεις γίνονται στο ΟΑΚΑ και είναι χωρίς καμία οικονομική επιβάρυνση για τους γονείς χάριν στην ευγενική υποστήριξη της Dole Hellas και της Septona. Το πρόγραμμα PAO BC Academy ASD είναι το πρώτο και μοναδικό πρόγραμμα σταθερής και συστηματικής προπόνησης σε ομαδικό άθλημα που απευθύνεται αποκλειστικά σε παιδιά που βρίσκονται στο φάσμα του αυτισμού και ανταποκρίνεται στις απαιτήσεις της συγκεκριμένης ευαίσθητης κοινωνικής ομάδας.\nΤι είναι το ASD και για ποιο λόγο είναι σημαντικό το Πρόγραμμα\nΤο ASD ουσιαστικά είναι τα αρχικά του Autism Spectrum Disorder, σημαίνει δηλαδή Φάσμα της Διαταραχής του Αυτισμού. Υπάρχουν περίπου 150.000 άνθρωποι στην Ελλάδα που βρίσκονται στο φάσμα του Αυτισμού, μεταξύ αυτών και πολλά παιδιά. Τα παιδιά που ανήκουν στο φάσμα ουσιαστικά αποκλείονται από της δραστηριότητες ομαδικού αθλητισμού. Αυτό έχει ως αποτέλεσμα τα παιδιά αυτά να έχουν μόνο τη δυνατότητα να συμμετέχουν σε ατομικά αθλήματα και αυτό, τις περισσότερες φορές, έναντι πολύ υψηλού τιμήματος.\nΟ στόχος του προγράμματος είναι καταρχάς να ενταχθούν παιδιά που βρίσκονται στο φάσμα του αυτισμού σε ένα πρόγραμμα μπάσκετ. Είναι αδιανόητο να αποκλείονται ουσιαστικά από τα ομαδικά αθλήματα και από το μπάσκετ συγκεκριμένα τόσα πολλά παιδιά (2.5% του γενικού πληθυσμού) και αυτό αποτελεί την βασική μας προτεραιότητα: το μπάσκετ είναι για όλους και με το πρόγραμμα αυτό δίνουμε τη δυνατότητα σε μια ευαίσθητη κοινωνική ομάδα να έρθει σε επαφή με το άθλημα. Από κει και πέρα και καθώς είναι αυτονόητο ότι δεν μπορούμε να εντάξουμε το σύνολο των παιδιών με αυτισμό σε όλη τη χώρα που επιθυμούν να λάβουν μέρος σε ένα πρόγραμμα ομαδικού αθλητισμού, προσβλέπουμε στην περαιτέρω ανάπτυξη του προγράμματος. Ήδη από τη νέα αθλητική χρονιά (2019-20) ο σχεδιασμός μας περιλαμβάνει την ένταξη ενός μεγαλύτερου αριθμού παιδιών στο πρόγραμμα σε πρώτη φάση αλλά και την ανάπτυξη αντίστοιχων προγραμμάτων σε άλλους Συλλόγους μελλοντικά, με στόχο τη διεύρυνση αυτής της πρωτοβουλίας και της δημιουργίας ενός δικτύου ομάδων με αθλητές που βρίσκονται στον αυτισμό (και γιατί όχι ακόμα και τουρνουά μεταξύ των ομάδων, όπως συμβαίνει σε άλλες χώρες).\nΣτο πλαίσιο των δραστηριοτήτων του μεγαλύτερου Αθλητικού Οργανισμού στη χώρα που ταυτόχρονα έχει και την μεγαλύτερη Ακαδημία μπάσκετ στην Ελλάδα, είμαστε περήφανοι και εξαιρετικά χαρούμενοι που είχαμε τη δυνατότητα να δημιουργήσουμε πρώτοι μια μοναδική πλατφόρμα ομαδικής άθλησης για παιδιά που βρίσκονται στο φάσμα του αυτισμού. Παράλληλα, είμαστε ευγνώμονες στο Κέντρο «Δομή Εφήβων & Νέων ΦΙΛΩΝ», στο Πρότυπο Κέντρο Παιδιού «Έναυσμα» και στο πρόγραμμα Ειδικής Καλαθοσφαιρικής Αγωγής «Τζάμπολ Αγάπης» για την πολύτιμη συνεργασία τους στο σχεδιασμό και την υλοποίηση του προγράμματος καθώς και στην Dole Hellas και την Septona για την υποστήριξή τους, χωρίς την οποία η πραγματοποίηση του προγράμματος δεν θα ήταν εφικτή.\nΠροηγούμενο άρθροΠρόγραμμα ευφυούς γεωργίας από την ΑΒ Βασιλόπουλος\nΕπόμενο άρθροΦάμελλος: “Η Ελλάδα ενισχύει τις πολιτικές και τα εργαλεία για την προσαρμογή στην κλιματική αλλαγή”\nΣύμφωνα με το ΙΕΛΚΑ, η πλειοψηφία σε ποσοστό 60% δηλώνει ότι σπαταλά μέχρι 10%, το 9% από 10-25% και το 2% πάνω από 25%. Ένα...


Έβρος: Η Κύπρος στέλνει δυνάμεις Ασφαλείας στην Ελλάδα για τη φύλαξη των συνόρων - Tromaktiko.gr\nΈβρος: Η Κύπρος στέλνει δυνάμεις Ασφαλείας στην Ελλάδα για τη φύλαξη των συνόρων\nΗ Κύπρος είναι έτοιμη να αποστείλει δυνάμεις στα σύνορα της Ελλάδας με την Τουρκία γνωστοποίησε ο Πρόεδρος της Κυπριακής Δημοκρατίας, Νίκος Αναστασιάδης.\nΣε μήνυμά του στο Twitter ο Κύπριος Πρόεδρος, Νίκος Αναστασιάδης, αναφέρει πως σήμερα είχε τηλεφωνική επικοινωνία με τον Έλληνα πρωθυπουργό, Κυριάκο Μητσοτάκη τον οποίο πληροφόρησε πως «η Κύπρος είναι έτοιμη να αποστείλει δύναμη των Σωμάτων Ασφαλείας, για την προστασία των συνόρων της Ελλάδας, που ταυτόχρονα είναι και σύνορα της Ευρώπης». Προσθέτει επίσης πως η πρότασή του έγινε δεκτή.\nΤο μήνυμα του Κύπριου Προέδρου έχει ως εξής: «Σε τηλεφωνική επικοινωνία που είχα σήμερα με τον @PrimeministerGR πληροφόρησα ότι η Κύπρος είναι έτοιμη να αποστείλει δύναμη των Σωμάτων Ασφαλείας, για την προστασία των συνόρων της Ελλάδας που ταυτόχρονα είναι και σύνορα της Ευρώπης. Πρόταση που έγινε αποδεκτή.\nΣε τηλεφωνική επικοινωνία που είχα σήμερα με τον @PrimeministerGR πληροφόρησα ότι η Κύπρος είναι έτοιμη να αποστείλει δύναμη των Σωμάτων Ασφαλείας, για την προστασία των συνόρων της Ελλάδας που ταυτόχρονα είναι και σύνορα της Ευρώπης. Πρόταση που έγινε αποδεκτή.\n— Nicos Anastasiades (@AnastasiadesCY) March 8, 2020\nΟ Ελληνικός Ερυθρός Σταυρός διοργανώνει Τελετή Υπόσχεσης Εθελοντών των τμημάτων Αθήνας και Πειραιά\nΔίκη Τοπαλούδη: Την Παρασκευή η απόφαση – «Έκρηξη» τον γονέων της Ελένης με δικηγόρο\nΠαγκόσμια Ημέρα Οικογενειακού Ιατρού εορτάζεται κάθε χρόνο στις 19 Μαΐου


Ευεξίας Σώματος – Θερμαί Πλατυστόμου\nΣ΄ αυτήν τη θεραπεία, που παρέχουμε στο Thermae Platystomou Wellness Resort & Spa, χρησιμοποιούμε έναν συνδυασμό αιθέριων ελαίων με αλάτι της θάλασσας. Η παρουσία ιωδίου, βιταμινών και ολιγοστοιχείων δίνει στο πρόγραμμα χαλάρωσης ιδιαίτερη αποτελεσματικότητα στην απολέπιση, τον βαθύ καθαρισμό και την αποτοξίνωση του σώματος. Πριν από κάθε περιποίηση σώματος είναι απαραίτητη η απολέπιση (peeling), που θα απομακρύνει τα νεκρά κύτταρα, θα καθαρίσει την επιδερμίδα και θα της δώσει καθαρή και λαμπερή όψη. Διάρκεια 30 ́.\nΗ θεραπεία αυτή, του Thermae Platystomou Wellness Resort & Spa, έχει δημιουργηθεί για να αντιμετωπίσει την αφυδάτωση. Τα υδατικά στοιχεία της στοχεύουν στη συνεχή διατήρηση του σωστού ποσοστού νερού στο μεσοκύτταρο. Αυξάνει την είσοδο των ιχνοστοιχείων ή βιταμινών μέσω του αίματος σε όλα τα κύτταρα. Επίσης, προστατεύει το δέρμα από τους εξωτερικούς παράγοντες αφυδάτωσης, όπως ο ήλιος, ο αέρας κλπ. Διάρκεια 30 ́.\nΣκοπός της λάσπης φυκιών, που εφαρμόζουμε στο thermae spa στο Πλατύστομο Φθιώτιδας, είναι να μεταφέρει στον οργανισμό, μέσω του δέρματος, όλα τα στοιχεία που περιέχει το ιαματικό νερό των πηγών μας και το θαλασσινό νερό όπως ιώδιο, θείο, ασβέστιο, μαγνήσιο και κάλλιο. Έχει επίσης αναζωογονητική δράση, λόγω της παρουσίας ολιγοστοιχείων, βιταμινών και αμινοξέων. Ένα κιλό φύκια έχει τόσα ιχνοστοιχεία και ιώδιο όσα 10.000 λίτρα θαλασσινού νερού. Η θεραπεία αυτή είναι ιδανική για σύσφιξη και αντιμετώπιση της κυτταρίτιδας, ρύθμιση του μεταβολισμού και της κυκλοφορίας του αίματος. Διάρκεια 60 ́.\nΈνα ειδικευμένο πρόγραμμα περιποίησης, του Thermae Platystomou Wellness Resort & Spa, που ανακουφίζει και απαλύνει τα κουρασμένα πόδια. Peeling, λάσπη, μασάζ και ειδική μάσκα gel, από τους αστραγάλους έως τους μηρούς, ευνοούν τη μικροκυκλοφορία και εξαφανίζουν κούραση και οιδήματα. Διάρκεια 45 ́.\nΘεραπεία για Μυοσκελετικούς Πόνους Πλάτης\nΣτο Thermae Platystomou Wellness Resort & Spa ακολουθούμε αυτήν την επιστημονική θεραπεία με τη βοήθεια της αυτοθερμαινόμενης θαλάσσιας λάσπης, η οποία ανακουφίζει μυοσκελετικούς πόνους πλάτης, αυχένα και μέσης. Διάρκεια 45 ́.\nΠρόκειται για την απόλυτη θεραπεία Spa, που προσφέρει το Thermae Platystomou Wellness Resort & Spa και σας χαρίζει πλήρη αναζωογόνηση και ευεξία. Είναι ένας συνδυασμός αιθέριων ελαίων και πολύτιμων μετάλλων που μπορεί και σας μεταφέρει σε έναν κόσμο πλήρους ηρεμίας, εξισορροπώντας την θετική ενέργεια σώματος και νου. Προσφέρει\nενυδάτωση και απόλυτη χαλάρωση.\nενισχύει το ρυθμό ανανέωσης των κυττάρων του δέρματος\nσυμβάλλει στη λεμφική παροχέτευση\nαντιστρέφει την οξειδωτική βλάβη.


Από τη ναζιστική διοίκηση στο νεοφιλελεύθερο μάνατζμεντ | Η Εφημερίδα των Συντακτών\nΕΝΤΥΠΗ ΕΚΔΟΣΗ 28.01.2022, 17:05\nΤο «Ελεύθερος να υπακούς» καταφέρνει να είναι μια σύγχρονη μελέτη ενός διαχρονικού ζητήματος, μια άκρως ενδιαφέρουσα θέαση ενός όχι και τόσο μακρινού παρελθόντος.\nΠώς εδραιώθηκε και επεκτάθηκε το ναζιστικό καθεστώς; Βάσει ποιων αρχών λειτουργούσε η διοίκηση κατά την περίοδο του Τρίτου Ράιχ; Ποιοι ήταν οι θεωρητικοί θεμελιωτές του κρατικού (;) ναζιστικού οικοδομήματος; Επηρέασε, και αν ναι σε ποιον βαθμό, το μάνατζμεντ της ναζιστικής περιόδου τον μεταπολεμικό τρόπο διοίκησης; Αυτά είναι ορισμένα από τα ερωτήματα που προσπαθεί να απαντήσει το βιβλίο «Ελεύθερος να υπακούς. Το μάνατζμεντ από το ναζισμό μέχρι σήμερα» του Johann Chapoutot, το οποίο κυκλοφορεί από τις εκδόσεις Αγρα σε μετάφραση του Γιάννη Σιδέρη.\nΟ Σαπουτό -έμπειρος μελετητής γύρω από θεματικές που σχετίζονται με το ναζιστικό φαινόμενο- στην προσπάθεια να απαντήσει στα πιο πάνω ερωτήματα επικεντρώνει την έρευνα του σε ένα πρόσωπο-κλειδί του Τρίτου Ράιχ: τον επιφανή νομικό και πολυγραφότατο συγγραφέα Reinhard Höhn.\nΚι αυτό γιατί ο Χεν είχε σημαίνοντα ρόλο, ίσως τον πλέον καθοριστικό θα λέγαμε, τόσο όσον αφορά το νέο θεωρητικό πλαίσιο της διοίκησης, όσο και την πρακτική εξάσκησή της από το ναζιστικό καθεστώς. Με άλλα λόγια ο Χεν διαμόρφωσε αρχικώς το θεωρητικό υπόβαθρο του καινοτόμου για την εποχή του μάνατζμεντ και εν συνεχεία το έθεσε σε εφαρμογή.\nΑξίζει να σταθούμε στο «δόγμα Χεν» όμως; Η απάντηση που προκύπτει διαβάζοντας την ενδελεχή έρευνα του Σαπουτό είναι μονολεκτική: ναι! Ο Χεν επί της ουσίας είναι ο δημιουργός ενός νέου -με σαφείς επιρροές από την πρωσική παράδοση και τη θεωρητική προσέγγιση του Gerhard von Scharnhorst- τρόπου διαχείρισης των δημόσιων και ιδιωτικών αποστολών. Από το «δόγμα Χεν» εμπνεύστηκε και ο Σαπουτό τον τίτλο του βιβλίου, καθώς στην πρακτική εφαρμογή της συγκεκριμένης μεθόδου διοίκησης κάποιος είναι ελεύθερος, αλλά μόνο να υπακούει. Η ελευθερία -ή και «ελευθερία», αναλόγως την ερμηνεία που δίνουμε- οριοθετείται ως εξής: «ο μάχιμος αξιωματικός, όπως και το επιχειρηματικό στέλεχος, δεν συμμετέχει καθόλου στο σχεδιασμό της αποστολής, καθώς αυτή του ανατίθεται εν είδει ‘’καθήκοντος’’ που πρέπει να εκπληρώσει. (…)\nΗ μοναδική του ελευθερία συνίσταται στο να μπορεί να βρίσκει, μόνος του, με αυτόνομο τρόπο, τα μέσα για την κατάκτηση ή επίτευξη του στόχου» (σ.122). Αυτό που έχει σημασία για τη ναζιστική διοίκηση είναι να περατωθεί η εκάστοτε οδηγία, να ολοκληρωθεί οποιαδήποτε διαταγή -βασικά όλες οι διαταγές!- με επιτυχία. Μόνο τυχαία δεν είναι επομένως η σημασία που δίνει η διοίκηση του Τρίτου Ράιχ στις έννοιες της αποτελεσματικότητας και της ευελιξίας. Θα λέγαμε μάλιστα πως είναι έννοιες αλληλοεξαρτώμενες, καθώς χωρίς την απαραίτητη σε αρκετές περιπτώσεις ευελιξία δεν θα προκύψει το επιθυμητό αποτέλεσμα.\nΕάν δούμε δε τη μεγάλη εικόνα, ο τελικός στόχος του ναζιστικού καθεστώτος είναι η δημιουργία του «Μείζονος Χώρου» (Grossraum), στόχος που μπορεί να επιτευχθεί με συγκεκριμένους τρόπους: «(…) μια εκ φύσεως ανώτερη φυλή καλείται να απλώσει την κυριαρχία της, είτε καταστρέφοντας τις άλλες φυλές είτε μέσω της καθυπόταξης ή έστω εκμετάλλευσης» (σελ.59).\nΓια τον Γάλλο ιστορικό, όπως και για άλλους μελετητές της συγκεκριμένης περιόδου, ο Χεν επηρέασε σε μεγάλο βαθμό τον τρόπο διοίκησης και οργάνωσης του ναζιστικού οικοδομήματος και για αυτόν τον λόγο χαρακτηρίστηκε ως «ο Μένγκελε της νομικής». Στο βιβλίο παρουσιάζονται αναλυτικά όλα εκείνα τα στοιχεία που αιτιολογούν τον παραπάνω παραλληλισμό, ωστόσο ο Σαπουτό δεν περιορίζει χρονικά και θεματικά την έρευνά του στη ναζιστική περίοδο, αλλά την επεκτείνει μέχρι τις μέρες μας.\nΕνδιαφέρον παρουσιάζει και η μεταπολεμική πορεία του Χεν, στην οποία αφιερώνεται ένα σεβαστό μέρος του βιβλίου. Πολλοί πρώην Ες Ες συνέχισαν υπό άλλο δρόμο και με διαφορετικά μέσα τη δράση τους και μετά τον πόλεμο: άλλοι αλλάζοντας ταυτότητα, άλλοι αποκηρύσσοντας τη ναζιστική ιδεολογία τους συνέχισαν να ζουν μια (σχεδόν) κανονική ζωή. Το ίδιο έκανε και ο Χεν, όχι πολεμώντας τους φυλετικά κατώτερους ή οργανώνοντας τη διοίκηση ενός απολυταρχικού καθεστώτος, αλλά συνεχίζοντας να διδάσκει το δόγμα του.\nΗ δράση του δεν είχε τον χαρακτήρα μιας παράνομης ή παράτυπης κατήχησης, αντιθέτως ο Χεν για πολλές δεκαετίες κατάφερε να μεταλαμπαδεύσει την προσέγγισή του για το διοικείν «καθοδηγώντας» εκατοντάδες χιλιάδες στελεχών τόσο του δημόσιου όσο και του ιδιωτικού τομέα. Η ακαδημία στελεχών που ίδρυσε στο Μπαντ Χάρτσμπουργκ το 1956, τα δεκάδες βιβλία που εξέδωσε και το κύρος που για αρκετά χρόνια απολάμβανε, είναι μερικά μόνο από τα στοιχεία που καταδεικνύουν πως συνέχισε να επηρεάζει καθοριστικά το μεταπολεμικό μάνατζμεντ.\nΗ ιστορία του μάνατζμεντ προϋπήρχε των ναζί και συνεχίστηκε μετά την ήττα τους, ωστόσο κατά τον Σαπουτό το σύγχρονο μάνατζμεντ παραμένει έως κάποιον βαθμό επηρεασμένο από τη ναζιστική προσέγγιση και εφαρμογή. Ο συγγραφέας υποστηρίζει πως -το κυρίαρχο στις μέρες μας- νεοφιλελεύθερο μάνατζμεντ έχει εγκολπώσει συγκεκριμένα στοιχεία προερχόμενα από τη ναζιστική περίοδο, απορρίπτοντας -καθότι δυναμική διαδικασία- ορισμένα άλλα.\nΤο «Ελεύθερος να υπακούς» καταφέρνει να είναι μια σύγχρονη μελέτη ενός διαχρονικού ζητήματος, μια άκρως ενδιαφέρουσα θέαση ενός όχι και τόσο μακρινού παρελθόντος (ή και ενός όχι και τόσο μακρινού μέλλοντος). Η ανάλυση του Σαπουτό καταφέρνει να φωτίσει άγνωστες πτυχές μιας ολόκληρης εποχής/ιδεολογίας/πρακτικής, να καταδείξει τον σημαντικό ρόλο που διαδραμάτισαν συγκεκριμένα πρόσωπα και δόγματα και παράλληλα να ανοίξει νέες οπτικές κατανόησης του παρόντος συσχετίζοντας τη ναζιστική διοίκηση με το νεοφιλελεύθερο μάνατζμεντ.\n*Μέλος της συντακτικής ομάδας του περιοδικού «Kaboom»


Συνεργασία με το Κέντρο Στήριξης Παιδιού και Οικογένειας των Παιδικών Χωριών SOS Ελλάδος\nΗ Εταιρεία Προστασίας Σπαστικών θα συνεργαστεί με το Κέντρο Στήριξης Παιδιού και Οικογένειας των Παιδικών Χωριών SOS Ελλάδος στην Κυψέλη για την υλοποίηση δύο κύκλων μαθημάτων χορού και μουσικής για παιδιά, νέους και ενήλικες με και χωρίς αναπηρίες.\nΗμερομηνίες και ώρες υλοποίησης: 1 Δεκεμβρίου 2015 έως 8 Μαρτίου 2016, κάθε Τρίτη (Χορός 15.00-16.30, Μουσική 17.30-19.00)\nΤόπος υλοποίησης: Κέντρο Στήριξης Παιδιού και Οικογένειας παιδικών χωριών SOS Ελλάδος, Μεγίστης 23, Κυψέλη, τηλ: 210-8650111\nΗ συμμετοχή είναιΔΩΡΕΑΝ.\nΓια το πρόγραμμα δείτεεδώ\nΓια την αίτηση δείτεεδώ\nΑναβολή Σεμιναρίου ΤΕΣΣΕΡΙΣ ΤΕXΝΕΣ ΕΝΑ ΟΝΕΙΡΟ στην Κεφαλονιά\nΗ Κεφαλονιά μας υποδέχτηκε με ανοιχτές αγκάλες και ανοιχτούς …. ουρανούς!\nΤο τριήμερο βιωματικό καλλιτεχνικό σεμινάριο «Τέσσερις τέχνες, ένα όνειρο», το οποίο είχε προγραμματιστεί για τις 25, 26 και 27 Σεπτεμβρίου, δυστυχώς αναβλήθηκε λόγω των έντονων καιρικών φαινομένων που επικράτησαν στο νησί.\nΕλπίζουμε την επόμενη φορά να έχουμε σύμμαχο μας και τον καιρό, για να μπορέσουμε να πραγματοποιήσουμε ένα ακόμα καλλιτεχνικό μας όνειρο!\nΗ Εταιρεία Προστασίας Σπαστικών/Πόρτα Ανοιχτή, υπό την αιγίδα του Δήμου Κεφαλλονιάς και της Δημοτικής Επιχείρησης Δήμου Κεφαλλονιάς, θα πραγματοποιήσει στο Δημοτικό Γυμναστήριο Αργοστολίου «Α. ΤΡΙΤΣΗΣ» στις 25, 26 και 27 Σεπτεμβρίου 2015 ένα καλλιτεχνικό βιωματικό σεμινάριο,το οποίοαπευθύνεται σε 100 παιδιά, νέους και ενήλικες με και χωρίς αναπηρία. Στο πλαίσιο του σεμιναρίου θα λειτουργήσουν τέσσερα εργαστήρια (εικαστικές τέχνες, μουσική, χορός, θέατρο) με πεπειραμένους εκπαιδευτές, με στόχο μία τελική παράσταση στο Δημοτικό Θέατρο Αργοστολίου «ΚΕΦΑΛΟΣ», ανοικτή σε όλους.


SOS εκπέμπει ο προϋπολογισμός! - Ειδήσεις Newsit.gr\nNewsit / ΕΙΔΗΣΕΙΣ / Γνώμη / SOS εκπέμπει ο προϋπολογισμός!\nΔημοσιεύθηκε: 14.08.2017 | 20:03\nΔυσάρεστη έκπληξη θα πρέπει να ένιωσαν στην κυβέρνηση με την εκτέλεση του προϋπολογισμού του Ιουλίου. Μπορεί το πρωτογενές πλεόνασμα να ήταν ένα δις. περίπου μεγαλύτερο από το στόχο, όμως η υστέρηση των εσόδων του τακτικού προϋπολογισμού κατά 730 εκατομμύρια € τον Ιούλιο αποτελεί ηχηρό και ισχυρό καμπανάκι.\nΟι πολίτες έχουν κουραστεί και δεν αντέχουν να πληρώνουν τόσους φόρους, είναι σαφές πλέον μήνυμα.\nΤο οικονομικό επιτελείο οφείλει τάχιστα να αντιληφθεί ότι το μοντέλο της επίτευξης των στόχων από την υψηλή φορολογία έχει φτάσει στα όριά του, έχει εξαντλήσει την όποια δυναμική είχε και πλέον αποτελεί κίνδυνο και παγίδα.\nΑν, όμως, επιμείνει και συνεχίσει στο ίδιο μοτίβο μεγαλώνει ο κίνδυνος να διαψευστούν οι προβλέψεις και να μπει η χώρα σε περιπέτειες.\nΗ απάντηση βρίσκεται αλλού. Βρίσκεται στον περιορισμό των δαπανών του Δημοσίου, στην πάταξη της σπατάλης και της διαφθοράς, στον δραστικό περιορισμό της φοροδιαφυγής, που όπως δείχνουν οι έλεγχοι της ΑΑΔΕ έχει πάρει ιλιγγιώδεις διαστάσεις και όχι ασφαλώς στην αύξηση των φόρων την οποία την οποία σηκώνουν στις πλάτες τους μόνο οι συνειδητοί πολίτες και όσοι δεν μπορούν να φοροδιαφύγουν.\nΑν κυβέρνηση δεν αλλάξει στάση και δεν κάνει στροφή προς τις προαναφερόμενες πηγές εσόδων και προπαντός στη μείωση των δαπανών, τότε δεν αποκλείεται η χώρα να βρεθεί μπροστά σε ένα μεγάλο αδιέξοδο, γιατί δεν θα καταφέρει να επιτύχει τους στόχους που έχει δεσμευτεί για τα πρωτογενή πλεονάσματα.\nΗ κυβέρνηση οφείλει να εγκαταλείψει τις ιδεοληψίες και τον ιδεοληπτική προσέγγιση της οικονομικής πολιτικής και να πράξει τα δέοντα που επιβάλλει η σκληρή πραγματικότητα της ελληνικής οικονομίας και της ελληνικής κοινωνίας.\nΤα μονά σίγουρα πράγματα είναι πως η φορολογία είναι υπερβολική κι οι Ελληνες δεν αντέχουν άλλους φόρους.\nΣτροφή λοιπόν στον οικονομικό ρεαλισμό γιατί οι δύσκολοι στόχοι δεν πετυχαίνονται με ευχολόγια και εμμονές ιδεολογικού χαρακτήρα, αλλά με πολιτικές και αποφάσεις που ακουμπούν στέρεα στο έδαφος της οικονομίας.


Άρθρο 5: Διαδικασία ελέγχου\nΆρθρο 5: Διαδικασία ελέγχου\nΝόμος 3310/05 - Άρθρο 5\n1. Το Εθνικό Συμβούλιο Ραδιοτηλεόρασης ελέγχει κατά τη διαδικασία του άρθρου αυτού εάν συντρέχει σε επιχείρηση που συνάπτει δημόσιες συμβάσεις ασυμβίβαστη ιδιότητα ή απαγόρευση, κατά την έννοια και υπό τις προϋποθέσεις των άρθρων 3 και 4 του νόμου αυτού. Ο έλεγχος αυτός είναι διαρκής και καταλαμβάνει το χρονικό διάστημα από την υπογραφή της δημόσιας σύμβασης έως και την ολοκλήρωση εκτέλεσής της. Ο έλεγχος και οι συνέπειες της συνδρομής ασυμβιβάστων ιδιοτήτων και των απαγορεύσεων του νόμου αυτού αναφέρονται υποχρεωτικά σε όλες τις προκηρύξεις και προσκλήσεις εκδήλωσης ενδιαφέροντος που εκδίδονται από τις Αναθέτουσες Αρχές.\nΣΗΜΕΙΩΣΗ: Η παράγραφος 1 τίθεται όπως αντικαταστάθηκε με την παράγραφο 1 του άρθρου 5 του νόμου 3414/2005 (ΦΕΚ 279/Α/2005).\n2. Για τη συμμετοχή επιχείρησης σε διαγωνιστική διαδικασία ή διαδικασία ανάθεσης για τη σύναψη δημόσιας σύμβασης απαιτείται με ποινή αποκλεισμού αυτής, η υποβολή στο Τμήμα Ελέγχου Διαφάνειας του Εθνικού Συμβουλίου Ραδιοτηλεόρασης υπεύθυνης δήλωσης της παραγράφου 4 του άρθρου 8 του νόμου 1599/1986 (ΦΕΚ 75/Α/1986), όπως κάθε φορά ισχύει, με θεώρηση γνησίου υπογραφής, στην οποία αναφέρεται η μη συνδρομή ασυμβίβαστης ιδιότητας ή απαγόρευσης κατά την έννοια των άρθρων 3 και 4 του νόμου αυτού, καθώς και τα στοιχεία της Αναθέτουσας Αρχής και τα στοιχεία του αντικειμένου του διαγωνισμού ή διαδικασίας ανάθεσης, στην οποία πρόκειται να συμμετάσχει. Ο υπευθύνως δηλών υποχρεούται να ελέγξει τη συνδρομή ή όχι των ασυμβιβάστων ιδιοτήτων και των απαγορεύσεων του νόμου αυτού. Για το σκοπό αυτόν η επιχείρηση που συνάπτει δημόσιες συμβάσεις ζητά από τους εταίρους, τους βασικούς μετόχους, τα μέλη των οργάνων διοίκησης και τα διευθυντικά στελέχη της να δηλώσουν εγγράφως εάν συντρέχουν στο πρόσωπό τους οι ασυμβίβαστες ιδιότητες και απαγορεύσεις του νόμου αυτού. Το Τμήμα Ελέγχου Διαφάνειας του Εθνικού Συμβουλίου Ραδιοτηλεόρασης χορηγεί στην επιχείρηση βεβαίωση κατάθεσης της υπεύθυνης δήλωσης των προηγούμενων εδαφίων της παραγράφου αυτής. Η βεβαίωση εκδίδεται σε τέσσερα (4) πρωτότυπα. Το ένα πρωτότυπο φυλάσσεται σε ειδικό φάκελο που τηρείται στο Τμήμα Ελέγχου Διαφάνειας του Εθνικού Συμβουλίου Ραδιοτηλεόρασης, το άλλο αποστέλλεται προς την Αναθέτουσα Αρχή, η οποία διενεργεί τη συγκεκριμένη διαγωνιστική διαδικασία ή τη διαδικασία ανάθεσης, στην οποία αφορά η βεβαίωση και τα άλλα δύο χορηγούνται στον ενδιαφερόμενο, προκειμένου να επισυναφθούν στο σώμα της δημόσιας σύμβασης, στο κείμενο της οποίας αναγράφεται υποχρεωτικά ο αριθμός πρωτοκόλλου που φέρει η βεβαίωση. Ο ενδιαφερόμενος μπορεί να ζητά από το Εθνικό Συμβούλιο Ραδιοτηλεόρασης την έκδοση της βεβαίωσης σε μεγαλύτερο αριθμό πρωτοτύπων ανάλογα με τον αριθμό των συμβαλλομένων.\nΣΗΜΕΙΩΣΗ: Η παράγραφος 2 καταργήθηκε από την παράγραφο 2 του άρθρου 5 του νόμου 3414/2005 (ΦΕΚ 279/Α/2005).\n2. (πρώην 3) Πριν από την υπογραφή της δημόσιας σύμβασης απαιτείται η υποβολή από την επιχείρηση στο Τμήμα Ελέγχου Διαφάνειας του Εθνικού Συμβουλίου Ραδιοτηλεόρασης αίτησης για την έκδοση πιστοποιητικού μη συνδρομής ασυμβιβάστων ιδιοτήτων και απαγορεύσεων, κατά την έννοια και υπό τις προϋποθέσεις των άρθρων 3 και 4 του παρόντος. Στην αίτηση αυτή αναγράφονται τα στοιχεία της Αναθέτουσας Αρχής και του αντικειμένου της διαγωνιστικής διαδικασίας ή της διαδικασίας ανάθεσης. Με την αίτηση συνυποβάλλονται τα έγγραφα που απαιτούνται για τον έλεγχο των ασυμβιβάστων ιδιοτήτων και των απαγορεύσεων του νόμου αυτού.\nΣε περίπτωση εκδόσεως, πριν την υπογραφή της δημόσιας σύμβασης, οριστικής καταδικαστικής απόφασης που έχει ισχύ δεδικασμένου, με την οποία διαπιστώνεται κατά τα ως άνω η τέλεση του αδικήματος της ενεργητικής διαφθοράς, η Αναθέτουσα Αρχή οφείλει, χωρίς υπαίτια καθυστέρηση, να υποβάλει την απόφασή της περί αποκλεισμού του υποψηφίου στο Εθνικό Συμβούλιο Ραδιοτηλεόρασης, προκειμένου να ελεγχθεί, το αργότερο πριν την υπογραφή της δημόσιας σύμβασης, ο αποκλεισμός του.\nΣΗΜΕΙΩΣΗ: Η παράγραφος 2 τίθεται όπως τροποποιήθηκε με τις παραγράφους 4 και 5 του άρθρου 5 του νόμου 3414/2005 (ΦΕΚ 279/Α/2005).\n3. (πρώην 4) Τα έγγραφα που υποβάλλουν οι επιχειρήσεις, που συνάπτουν δημόσιες συμβάσεις για την έκδοση του ανωτέρω πιστοποιητικού, πρέπει να αναφέρουν τα αναγκαία στοιχεία για την εφαρμογή του νόμου αυτού.\nΣΗΜΕΙΩΣΗ: Η παράγραφος 3 τίθεται όπως αντικαταστάθηκε με την παράγραφο 6 του άρθρου 5 του νόμου 3414/2005 (ΦΕΚ 279/Α/2005).\n4. (πρώην 5) Με κοινή απόφαση του Υπουργού Ανάπτυξης και του Υπουργού στον οποίο ανατίθενται εκάστοτε οι αρμοδιότητες του Υπουργού Τύπου και Μέσων Μαζικής Ενημέρωσης, ύστερα από γνώμη του Εθνικού Συμβουλίου Ραδιοτηλεόρασης, καθορίζονται, συμπληρώνονται ή τροποποιούνται τα απαιτούμενα για την εφαρμογή του νόμου αυτού έγγραφα, που υποβάλλουν στο Τμήμα Ελέγχου Διαφάνειας του Εθνικού Συμβουλίου Ραδιοτηλεόρασης: α) οι επιχειρήσεις μέσων ενημέρωσης και β) οι επιχειρήσεις που συνάπτουν δημόσιες συμβάσεις, καθώς και κάθε άλλη αναγκαία λεπτομέρεια για την τήρηση του προβλεπομένου από τις διατάξεις του προεδρικού διατάγματος [ΠΔ] 310/1996 μητρώου των επιχειρήσεων μέσων ενημέρωσης, καθώς και του προβλεπομένου από τη διάταξη της παραγράφου 6 του άρθρου αυτού μητρώου των επιχειρήσεων που συνάπτουν δημόσιες συμβάσεις. Την ίδια υποχρέωση έχουν και όλα ανεξαιρέτως τα φυσικά ή νομικά πρόσωπα, τα οποία έχουν οποιαδήποτε ιδιότητα από αυτές που αναφέρονται στα άρθρα 3 και 4 του νόμου αυτού.\nΣΗΜΕΙΩΣΗ: Η παράγραφος 2 τίθεται όπως τροποποιήθηκε με την παράγραφο 7 του άρθρου 5 του νόμου 3414/2005 (ΦΕΚ 279/Α/2005).\n5. (πρώην 6) Μετά τη σύναψη δημόσιας σύμβασης, η επιχείρηση υποχρεούται να γνωστοποιεί στο Τμήμα Ελέγχου Διαφάνειας του Εθνικού Συμβουλίου Ραδιοτηλεόρασης οποιαδήποτε αλλαγή των φυσικών ή νομικών προσώπων, που εμπίπτουν στις ασυμβίβαστες ιδιότητες ή τις απαγορεύσεις, κατά την έννοια και τις προϋποθέσεις των άρθρων 3 και 4 του νόμου αυτού, καθ' όλη τη διάρκεια εκτέλεσης της δημόσιας σύμβασης και έως την ολοκλήρωση της εκτέλεσής της. Σε περίπτωση εκδόσεως, μετά την υπογραφή της δημόσιας σύμβασης, οριστικής καταδικαστικής απόφασης που έχει ισχύ δεδικασμένου, με την οποία διαπιστώνεται κατά τα ως άνω η τέλεση του αδικήματος της ενεργητικής διαφθοράς, η Αναθέτουσα Αρχή οφείλει, χωρίς υπαίτια καθυστέρηση, να προσκομίσει την απόφασή της περί εκπτώσεως του αναδόχου στο Εθνικό Συμβούλιο Ραδιοτηλεόρασης, προκειμένου να ελεγχθεί η έκπτωσή του.\nΣΗΜΕΙΩΣΗ: Η παράγραφος 5 τίθεται όπως αντικαταστάθηκε με την παράγραφο 8 του άρθρου 5 του νόμου 3414/2005 (ΦΕΚ 279/Α/2005).\n6. (πρώην 7) Τα έγγραφα των επιχειρήσεων που συνάπτουν δημόσιες συμβάσεις κατά τη διαδικασία του άρθρου αυτού καταχωρίζονται σε ειδικό μητρώο που τηρείται στο Τμήμα Ελέγχου Διαφάνειας του Εθνικού Συμβουλίου Ραδιοτηλεόρασης, σύμφωνα με τις διατάξεις του νόμου αυτού, έως την ολοκλήρωση της εκτέλεσης των συμβάσεων αυτών ή, εφόσον έχει εγερθεί δικαστική αμφισβήτηση, έως την έκδοση τελεσίδικης δικαστικής απόφασης. Το ειδικό μητρώο ενημερώνεται με βάση τις γνωστοποιούμενες ή εντοπιζόμενες μεταβολές, τηρουμένων των διατάξεων του νόμου [Ν] 2472/1997 (ΦΕΚ 50/Α/1997), όπως ισχύει\n7. (πρώην 8) Το Εθνικό Συμβούλιο Ραδιοτηλεόρασης διασταυρώνει τα στοιχεία της επιχείρησης που υποβάλλονται σε αυτό με τα στοιχεία των επιχειρήσεων μέσων ενημέρωσης που τηρούνται στο Μητρώο Επιχειρήσεων του Τμήματος Ελέγχου Διαφάνειας, σύμφωνα με όσα ορίζονται στις διατάξεις των άρθρων 7 παράγραφος 2 εδάφιο β' του νόμου [Ν] 2863/2000 (ΦΕΚ 262/Α/2000) και 10Α του προεδρικού διατάγματος [ΠΔ] 213/1995 (ΦΕΚ 112/Α/1995), όπως αυτό προστέθηκε με το άρθρο 1 παράγραφος 2 του προεδρικού διατάγματος [ΠΔ] 310/1996 (ΦΕΚ 214/Α/1996). Η διασταύρωση των στοιχείων καταλαμβάνει και τον έλεγχο της μεταβολής αυτών κατά τη διάρκεια της συμμετοχής της επιχείρησης σε διαγωνιστική διαδικασία ή διαδικασία ανάθεσης για τη σύναψη δημόσιας σύμβασης.


Εμφάνιση άρθρων βάσει ετικέτας: Ευρωπαϊκό Κοινοβούλιο - ERT Open\nΠαρασκευή, 24/05/2019 - 09:30\nΤρίτη, 26/03/2019 - 19:00\nΑυτή η ολομέλεια αναμένεται επίσης να δώσει τέλος στην αλλαγή της ώρας από την Ανοιξη στον χειμώνα.\nΚαι μια σημαντική πρόταση που αφορά νέες απαγορεύσεις των πλαστικών μιας χρήσης. Αυτή τη φορά θα αφορά πιατάκια και μαχαιροπήρουνα.\nΝίκος Χουντής: Κατάθεση Αναφοράς στο Ευρωπαϊκό Κοινοβούλιο κατά της ιδιωτικοποίησης του «ακινήτου Κασσιόπη» (Ερημίτης) στην Κέρκυρα\nΚυριακή, 15/01/2017 - 12:00\nΝίκος Χουντής: «Να αποτρέψουμε το ξεπούλημα της δημόσιας περιουσίας και την καταστροφή του φυσικού περιβάλλοντος»\nΚατατέθηκε στην Επιτροπή Αναφορών του Ευρωπαϊκού Κοινοβουλίου, σε συνεργασία και με την υποστήριξη του ευρωβουλευτή της Λαϊκής Ενότητας, Νίκου Χουντή, από τους επικεφαλής της Τοπικής Αυτοδιοίκησης, φορείς και κατοίκους της Κέρκυρας, Αναφορά κατά του ξεπουλήματος και της τσιμεντοποίησης του οικοσυστήματος του αιγιαλού και του δάσους του Ερημίτη.


Έγκλημα στην Κηφισιά – Αστυνομικός σκότωσε την εν διαστάσει σύζυγό του και τη φίλη της - Arta2day.gr\nΜάρτιος 18, 2020 Μάρτιος 18, 2020 02605\nΣοκάρει το έγκλημα που σημειώθηκε το απόγευμα της Τετάρτης, στην Κηφισιά, εν μέσω καραντίνας για την πανδημία του κοροναϊού, με δράστη έναν 35χρονο αστυνομικό που υπηρετεί στην Τροχαία σε υπηρεσία Βορειοανατολικής Αττικής, ο οποίος πυροβόλησε εν ψυχρώ την εν διαστάσει σύζυγό του και μία φίλη της σε υπαίθριο πάρκινγκ σούπερ μάρκετ.\nΟ δολοφόνος φαίνεται ότι είχε στήσει «καρτέρι» στην γυναίκα του έξω από το σούπερ μάρκετ, στην οδό Αχαρνών 80, στην Κηφισιά.\nΠερίμενε να βγει από το σούπερ μάρκετ, και όταν βγήκε, περίπου στις 18.35 της Τετάρτη την πυροβόλησε αρκετές φορές με το υπηρεσιακό του όπλο.\nΕν συνεχεία πυροβόλησε θανάσιμα και τη φίλη της. Κατά τις ίδιες πληροφορίες ο συλληφθείς επικαλέστηκε, στους συναδέλφους του που τον συνέλαβαν, οικογενειακούς λόγους.\nΕιδικότερα, ο αστυνομικός είχε εδώ και καιρό οικογενειακά προβλήματα με την σύζυγό του και συγκεκριμένα τσακώνονταν συνεχώς για την επιμέλεια των παιδιών τους, ηλικίας 5 και 8 ετών. Ο 35χρονος κρατείται στο τμήμα ασφάλειας Κηφισιάς, ενώ προανάκριση διενεργεί το Τμήμα Εγκλημάτων κατά Ζωής της Ασφάλειας Αττικής.


Αποβατική άσκηση απέναντι από τη Χίο ετοιμάζει η Τουρκία | in.gr\nTAGS: αιγαίοάσκησηελληνοτουρκικές σχέσειςτουρκία\nΆξιο αναφοράς είναι το γεγονός ότι η Άγκυρα επιλέγει να κάνει μία άσκηση που έχει ως κύριο στόχο τις αποβατικές ενέργειες στο συγκεκριμένο σημείο, τη στιγμή που αμφισβητεί ανοιχτά την ελληνική κυριαρχία στο Αιγαίο\n11 Απριλίου 2018, 20:04\nΣύμφωνα με πληροφορίες, η Τουρκία δεσμεύει αυτή την περιοχή προκειμένου να διεξάγει την άσκηση «Efes» από τις 30 Απριλίου μέχρι τις 10 Μαΐου, η οποία είναι ετήσια και έχουν κληθεί ξένοι στρατιωτικοί ακόλουθοι.\nΠαράλληλα, η τουρκική προκλητικότητα συνεχίστηκε, καθώς τη σκυτάλη πήρε χθες, Τρίτη, ο αρχηγός των τουρκικών Ενόπλων Δυνάμεων, Χουλουσί Ακάρ.\nΑφού πραγματοποίησε επιθεωρήσεις στον ναύσταθμο του Γκιολτζούκ και σε στρατόπεδα της περιοχής της Καλλίπολης, εκμεταλλεύθηκε την ευκαιρία να μιλήσει, μεταξύ άλλων θεμάτων, και για το Αιγαίο και την Κύπρο.\nΚατηγορώντας εμμέσως την Ελλάδα και την Κύπρο ότι προσπαθούν να δημιουργήσουν τετελεσμένα σε Αιγαίο και Ανατολική Μεσόγειο, ξεκαθάρισε ότι η Τουρκία δεν πρόκειται να το ανεχθεί.\nΜάλιστα, δηλώνοντας πως η Τουρκία επιθυμεί το Αιγαίο να είναι θάλασσα ειρήνης, ουσιαστικά επιρρίπτει την ευθύνη για την ένταση που επικρατεί το τελευταίο διάστημα στην Ελλάδα.\nΕλλάδα Τραγική κατάληξη για τον 87χρονου αγνοούμενο στη Βιάννο - Βρέθηκε σε ρέμα κοντά στο χωριό του 3 λεπτά πριν\nΕλλάδα Παρατάσεις αεροπορικών οδηγιών για προϋποθέσεις εισόδου στη χώρα 29 λεπτά πριν


Σχολές Γονέων 2019 - Πρόγραμμα Δήμος Λοκρών - City Connect News\nΘέμα : Πρόγραμμα Σχολών Γονέων 2019\n1η Συνάντηση Φεβρουαρίου\nΠροτεινόμενο θέμα: Σχέσεις γονέων – παιδιών (Τα πιο συνηθισμένα λάθη).\nΤετάρτη 20/2/2019 Αταλάντη 6-8 μ.μ.\nΠέμπτη 21/2/2019 Λιβανάτες 10-12 π.μ.\nΠαρασκευή 22/2/2019 Μαλεσίνα 9:30-11:30 π.μ.\nΔευτέρα 25/2/2019 Μαρτίνο 9-11,Λάρυμνα 11-13μ.μ.\n2η Συνάντηση Μαρτίου\nΠροτεινόμενο θέμα : Προσαρμογή των παιδιών στο σχολείο.\nΔευτέρα 4/3/2019 Μαλεσίνα 09:30-11:30 π.μ. απόγευμα 6-8 μ.μ.\nΤρίτη 5/3/2019 Λιβανάτες 10-12 π.μ\nΤετάρτη 6/3/2019 Αταλάντη 10-12π.μ. απόγευμα 6-8μ.μ.\nΠέμπτη 7/3/2019 Μαρτίνο 9-11π.μ. & Λάρυμνα 11-13 μ.μ\n3η Συνάντηση Απριλίου\nΠροτεινόμενο θέμα: Τα όρια των γονέων στα παιδιά και στους εφήβους.\nΔευτέρα 1/4/2019 Μαλεσίνα 09:30-11:30 π.μ. απόγευμα 6-8 μ.μ.\nΤρίτη 2/4/2019 Λιβανάτες 10-12 π.μ\nΤετάρτη 3/4/2019 Αταλάντη 10-12π.μ. απόγευμα 6-8μ.μ.\nΠέμπτη 4/4/2019 Μαρτίνο 9-11π.μ. & Λάρυμνα 11-13 μ.μ\n4η Συνάντηση Μαΐου\nΠροτεινόμενο θέμα: Ασφαλές διαδίκτυο (τα υπέρ και τα κατά).\nΔευτέρα 6/5/2019 Μαλεσίνα 09:30-11:30 π.μ. απόγευμα 6-8 μ.μ.\nΤρίτη 7/5/2019 Λιβανάτες 10-12 π.μ\nΤετάρτη 8/5/2019 Αταλάντη 10-12π.μ. απόγευμα 6-8μ.μ.\nΠέμπτη 9/5/2019 Μαρτίνο 9-11π.μ. & Λάρυμνα 11-13 μ.μ\n5η Συνάντηση Ιουνίου\nΠροτεινόμενο θέμα: Φαινόμενα εκφοβισμού (bullying) παιδιών και εφήβων.\nΔευτέρα 3/6/2019 Μαλεσίνα 09:30-11:30 π.μ. απόγευμα 6-8 μ.μ.\nΤρίτη 4/6/2019 Λιβανάτες 10-12 π.μ\nΤετάρτη 5/6/2019 Αταλάντη 10-12π.μ. απόγευμα 6-8μ.μ.\nΠέμπτη 6/6/2019 Μαρτίνο 9-11π.μ. & Λάρυμνα 11-13 μ.μ\n6η Συνάντηση Ιουνίου\nΠροτεινόμενο θέμα: Μαθησιακές δυσκολίες παιδιών.\nΔευτέρα 24/6/2019 Μαλεσίνα 09:30-11:30 π.μ. απόγευμα 6-8 μ.μ.\nΤρίτη 25/6/2019 Λιβανάτες 10-12 π.μ\nΤετάρτη 26/6/2019 Αταλάντη 10-12π.μ. απόγευμα 6-8μ.μ.\nΠέμπτη 27/6/2019 Μαρτίνο 9-11π.μ. & Λάρυμνα 11-13 μ.μ\n7η Συνάντηση Ιουλίου\nΠροτεινόμενο θέμα: Σχέσεις ζευγαριού και οικογένειας – Ζήλεια μεταξύ αδελφών\nΔευτέρα 1/7/2019 Μαλεσίνα 09:30-11:30 π.μ. απόγευμα 6-8 μ.μ.\nΤρίτη 2/7/2019 Λιβανάτες 10-12 π.μ\nΤετάρτη 3/7/2019 Αταλάντη 10-12π.μ. απόγευμα 6-8μ.μ.\nΠέμπτη 4/7/2019 Μαρτίνο 9-11π.μ. & Λάρυμνα 11-13\nΠροηγούμενο άρθροΣυνάντηση Δημάρχου Λοκρών με τον Υφυπουργό Οικονομίας\nΕπόμενο άρθροΔωρεάν πρόγραμμα εμβολιασμών, στειρώσεων και ηλεκτρονικής καταγραφής αδέσποτων ζώων


Σχεδόν 34.000 εκπαιδευτικοί αποχώρησαν τα τελευταία 10 χρόνια\nΗ εικόνα της Δευτεροβάθμιας Γενικής και Ειδικής Εκπαίδευσης στην Ελλάδα το 2018\nnews247 10 Δεκεμβρίου 2018 09:02\nΣτη χώρα μας σημειώνεται σοβαρή μείωση του αριθμού των γεννήσεων και εντός των επόμενων 10 ετών ο αριθμός των παιδιών ηλικίας 5 ετών αναμένεται να μειωθεί κατά 27%!\nΣύμφωνα με τον Νεκτάριο Κορδή και τα στοιχεία που έστειλε στο alfavita.gr έχει μειωθεί η πρόωρη εγκατάλειψη του σχολείου ενώ το 2017 υπάρχουν περισσότερα από 20.000 παιδιά προσφύγων στην Ελλάδα, εκ των οποίων το 48% είναι σε ηλικία εκπαίδευσης (4-15 ετών) και το 12% σε προσχολική ηλικία.\nΑπό το 2010 έως και το 2018 είχαμε συνολικά πάνω από 20.440 αποχωρήσεις από τη Δευτεροβάθμια Εκπαίδευση. Δείτε πιο κάτω αναλυτικά ανά έτος τις αποχωρήσεις των εκπαιδευτικών από το 2010 έως και το 2018.\nΤο σχολικό έτος 2008/9 είχαμε συνολικά 185.917 εκπαιδευτικούς και το 2017 έχουμε 142.088 Έχουμε συνεπώς μια συνολική μείωση των εκπαιδευτικών από το 2008 κατά 43.829 που αντιστοιχεί σε ποσοστό μείωσης 24%! Στη Δευτεροβάθμια το ποσοστό αυτό πλησιάζει το 36%!\nΑναλυτικά το ενημερωτικό κείμενο του αιρετού Νεκτάριου Κορδή:\nΑρχικά εξακολουθεί να εμφανίζεται μια σοβαρή μείωση του αριθμού των γεννήσεων. Σύμφωνα με τα στοιχεία της ΕΛΣΤΑΤ από 106.428 γεννήσεις το 2011, το 2017 είχαμε μια μείωση κατά 17.875 δηλαδή σε ποσοστό 16,7% φτάνοντας στις 88.553. Το 2017 οι θάνατοι ξεπέρασαν τις γεννήσεις κατά 35948! Η διαφορά γεννήσεων θανάτων μεταξύ 2013 και 2017 είναι αυξημένη κατά 50,9%! Είναι χαρακτηριστική η πρόβλεψη της Eurostat ότι ο πληθυσμός της Ελλάδας το 2080 θα είναι 7,2 εκατομμύρια κάτοικοι. O δείκτης γήρανσης του πληθυσμού από 132,9 το 2011 παρουσίασε μια αύξηση 10,4% για να φτάσει το 2016 στο 148,3%. Ο δείκτης γήρανσης είναι η αναλογία γεροντικού πληθυσμού (ηλικίας 65 ετών και άνω) προς τον ηλικιακά νεότερο (0-14 ετών). Με βάση την απογραφή του 2011 το 19,6% των κατοίκων της χώρας έχει ηλικίες από 0-19 ετών. Είναι χαρακτηριστικό ότι η υπογεννητικότητα που ακολούθησε μετά το ξέσπασμα της κρίσης και συνεπώς η μείωση του μαθητικού πληθυσμού, είναι ήδη ορατή στην προσχολική εκπαίδευση, περνά σταδιακά και στην πρωτοβάθμια και μέσα στα δύο επόμενα χρόνια θα έρθει και στη Δευτεροβάθμια! Το σχολικό έτος 2010/11 οι εγγεγραμμένοι μαθητές στα Γυμνάσια ήταν 332.005 και στα Λύκεια 247.209. Το έτος 2017 ο αντίστοιχος αριθμός για τα Γυμνάσια ήταν 310.734 (μείωση 6,51%) και για τα Λύκεια 221.356 (μείωση 10,45%).\nΤο εκπαιδευτικό σύστημα αντιμετωπίζει πολλές δυσκολίες λόγω του χαμηλού επιπέδου δημόσιας χρηματοδότησης. Οι κρατικές δαπάνες για την εκπαίδευση ανήλθαν στο 4,3 % του ΑΕΠ το 2016 και υπολείπονταν του μέσου όρου της ΕΕ (4,7%). Οι μέσες δημόσιες δαπάνες για την εκπαίδευση σε ολόκληρη την ΕΕ παρέμειναν τα τελευταία χρόνια σε περίπου 10% των συνολικών δημόσιων δαπανών. Το 2016 ήταν 10,2%\nΈνα πολύ σημαντικό και θετικό στοιχείο για το ελληνικό εκπαιδευτικό σύστημα είναι το ποσοστό της πρόωρης εγκατάλειψης του σχολείου. Το 2007 το ποσοστό ήταν 15,2% και το 2018 μειώθηκε στο 6%. Το ποσοστό αυτό κατανέμεται στο 7,1% για τα αγόρια και 4,9% για τα κορίτσια.To 3,8% κατανέμεται στις πόλεις και το 11,2% στις αγροτικές περιοχές (ΕΛΣΤΑΤ). Ο Μ.Ο της μαθητικής διαρροής για την Ε.Ε. των 28 είναι στο 10,6%! Κατανέμεται σε 12,1% στους άνδρες και 8,9% στις γυναίκες Μικρότερο ποσοστό κατέγραψε η Κροατία με 3,1% και μεγαλύτερο η Μάλτα με 18,6%. Οι γηγενείς που εγκαταλείπουν πρόωρα την εκπαίδευση στην Ελλάδα το 2016 ήταν 5,5% (9,8% Μ.Ο της Ε.Ε.) και οι γεννημένοι στο εξωτερικό στο 18,1% (19,7% Μ.Ο της Ε.Ε.). Τα ποσοστά μαθητικής διαρροής διαφέρουν ανάλογα με τον τύπο του σχολείου και την περιοχή. Σύμφωνα με στοιχεία του Υπουργείου Παιδείας, το 2017 υπάρχουν περισσότερα από 20.000 παιδιά προσφύγων στην Ελλάδα, εκ των οποίων το 48% είναι σε ηλικία εκπαίδευσης (4-15 ετών) και το 12% σε προσχολική ηλικία.\nΤο 2016, στην ΕΕ των 28, υπήρχαν σχεδόν 120 εκατ. νέοι ηλικίας 15-34 ετών, ενώ σχεδόν 36% (42,5 εκατ.) ήταν ενταγμένοι στην επίσημη εκπαίδευση και κατάρτιση. Από αυτούς, 45,8%, κυρίως ηλικίας 15-19 ετών, διέθεταν γυμνασιακή εκπαίδευση και στην πλειονότητά τους φοιτούσαν στο Λύκειο. Περίπου το ένα τρίτο (29,3%) των νέων στην επίσημη εκπαίδευση, ηλικίας 20- 24 ετών, είχαν έναν γενικό τίτλο ανώτερης δευτεροβάθμιας εκπαίδευσης (Λύκειο) και ένα μέρος αυτών ήταν εγγεγραμμένοι στο πρώτο στάδιο των τριτοβάθμιων σπουδών. Η ΕΕ αριθμεί σχεδόν 20 εκατ. τριτοβάθμιους σπουδαστές, η πλειονότητα των οποίων είναι εγγεγραμμένοι σε ιδρύματα που προσφέρουν ευρύ φάσμα προγραμμάτων σπουδών.\nΤην τριτοβάθμια εκπαίδευση στην Ελλάδα το 2018 ολοκληρώνει το 43,7% των νέων ηλικίας 30-34 ετών (μόλις 26,3% το 2007). Το ποσοστό αυτό κατανέμεται στο 37% για τα αγόρια και 50,5% για τα κορίτσια (ΕΛΣΤΑΤ). Ο αντίστοιχος Μ.Ο. στην Ε.Ε είναι 39,9%. Σύμφωνα με την έκθεση της Ευρωπαϊκής Επιτροπής για την Εκπαίδευση και την κατάρτιση(2018), τα επίπεδα απασχόλησης των πρόσφατων αποφοίτων έχουν αυξηθεί αλλά εξακολουθούν να είναι πολύ χαμηλά. Από 44,3% το 2014 ανήλθαν σε 52% το 2018. Ο αντίστοιχος Μ.Ο. στην Ε.Ε είναι 80,2%, με έντονες διαφορές ανάλογα με το επίπεδο και τον τομέα της εκπαίδευσης. Το ποσοστό αυτό ήταν 84,9% για τους απόφοιτους τριτοβάθμιας εκπαίδευσης, 76,6% για τους απόφοιτους ανώτερης δευτεροβάθμιας επαγγελματικής εκπαίδευσης και 64,1% για τους πτυχιούχους γενικής ανώτερης δευτεροβάθμιας εκπαίδευσης (Λύκειο).\nΟι σπουδαστές με μεταναστευτικό υπόβαθρο έχουν σημαντικά χαμηλότερα ποσοστά επίτευξης της βασικής ακαδημαϊκής επάρκειας και πιο χαλαρή αίσθηση ότι ανήκουν στο σχολείο. Το 2017, κατά μέσο όρο στην ΕΕ, 9,6% των γηγενών μαθητών εγκατέλειψαν το σχολείο έχοντας φτάσει στο επίπεδο γυμνασιακής εκπαίδευσης, έναντι 19,4% των μαθητών με μεταναστευτικό υπόβαθρο. Στην Ελλάδα, τα αντίστοιχα ποσοστά ήταν την ίδια χρονιά 5,4% και 16,9%. Επίσης, στην ΕΕ ολοκληρώνουν την τριτοβάθμια εκπαίδευση 40,6% των γηγενών ατόμων ηλικίας 30- 34 ετών (47,1% στην Ελλάδα), έναντι 36,3% όσων έχουν μεταναστευτικό υπόβαθρο (11,9% στην Ελλάδα). Λόγω των δυσμενών οικονομικών και κοινωνικών συνθηκών και της έλλειψης ευκαιριών, η Ελλάδα αντιμετωπίζει σοβαρή εκροή ατόμων με υψηλού επιπέδου δεξιότητες. Το 2015 έφυγαν από την Ελλάδα 109.351 άτομα, σχεδόν τα διπλάσια από εκείνα που εισήλθαν, συνεχίζοντας με τον τρόπο αυτό την τάση καθαρής εξερχόμενης μετανάστευσης λόγω της οικονομικής κρίσης.\nΣύμφωνα με στοιχεία της ΕΛΣΤΑΤ, η ανεργία των νέων ηλικίας 15-29 ετών ανήλθε το 2017 σε 35,6%. Το 2013 παρουσίασε το υψηλότερο ποσοστό της στο 48,7%! Η συνολική ανεργία εξακολουθεί να είναι η υψηλότερη στην ΕΕ με ποσοστό 21,5 % το 2017. Ο αντίστοιχος Μ.Ο. στην Ε.Ε είναι 7,6%.\nΤο ποσοστό των ατόμων ηλικίας 25 έως 64 ετών που έλαβαν επίσημη ή μη τυπική εκπαίδευση ή κατάρτιση κατά το 2017 στην ΕΕ ήταν 10,9%.Το ποσοστό αυτό ήταν σχεδόν ίδιο με το 10,8% του 2014 και μόνο λίγο υψηλότερο από το 9,3% του 2010. Το ποσοστό στην Ελλάδα από 3,2% το 2014 ανέβηκε το 2017 στο 4,5%.\nΣχετικά με τις παραιτήσεις εκπαιδευτικών την 8ετία 2010-2018 είχαμε συνολικά πάνω από 20.440 αποχωρήσεις από τη Δευτεροβάθμια Εκπαίδευση. Οι συνολικές αποχωρήσεις των εκπαιδευτικών από όλη την εκπαίδευση ανέρχονται σε πάνω από 33.900! Με την τάση που έχει ο αριθμός των συνολικών παραιτήσεων, αρκετοί εκπαιδευτικοί σε λίγα χρόνια θα έχουν σχεδόν 50 χρόνια διαφορά ηλικίας με τους μαθητές τους! Μέσα στα πλαίσια αυτά θα πρέπει να αναγνωριστεί η ιδιαιτερότητα του επαγγέλματος και να μειωθούν τα όρια ηλικίας συνταξιοδότησης. Το αίτημα για πλήρη σύνταξη με 30 χρόνια εργασίας, ώστε να ανανεωθεί το έμψυχο δυναμικό της εκπαίδευσης, να δημιουργηθούν νέες θέσεις εργασίας και να αμβλυνθεί το οξύ πρόβλημα της ανεργίας των νέων εκπαιδευτικών, παραμένει πάντα στην πρώτη γραμμή! Πιο αναλυτικά οι αποχωρήσεις και τα αντίστοιχα συνολικά ποσοστά:\nΣε σχέση με την ηλικιακή επιβάρυνση των εκπαιδευτικών στην Ελλάδα, είναι χαρακτηριστικό ότι η έκθεση της Ευρ. Επιτροπής αναφέρει ότι το 49% των εκπαιδευτικών στην Α/θμια είναι άνω των 50 ετών, ενώ λιγότεροι από 1% είναι κάτω των 30 ετών. Για τη Β/θμια το 39% των εκπαιδευτικών έχουν ηλικία από 40-49 ετών. Το 2014 ο Μ.Ο των υπηρετούντων στα Γυμνάσια ήταν τα 46,3 έτη, στα Γενικά Λύκεια τα 47,5 έτη και στα ΕΠΑΛ τα 45,7 έτη (ΚΑΝΕΠ 2017). Σας υπενθυμίζω ότι η μέση τιμή της ηλικίας όλων των μονίμων εκπαιδευτικών στη Δ.Ε. είναι τα 49,5 έτη και η αντίστοιχη τιμή όλων των υπηρετούντων (και των αναπληρωτών) τα 48,3 έτη!\nΟι προσλήψεις αναπληρωτών μέχρι σήμερα το σχολικό έτος 2018-19 ξεπερνούν τις 9000! Οι ελαστικές μορφές εργασίας αυξάνονται συνεχώς στη Δημόσια εκπαίδευση! Το σχολικό έτος 2011/12 το ποσοστό των αναπληρωτών επί των μονίμων εκπαιδευτικών ήταν 8% το 2013/14 9%, το 2015/16 14,1%, το 2017/18 11,2% για να φτάσουμε σήμερα σχεδόν στο 12,5%! Σε σχέση με τη σχ. χρονιά 2014/15 η αύξηση προσλήψεων ανέρχεται σε 3839 εκπαιδευτικούς δηλαδή σε ποσοστό πάνω από 74%! Αναλυτικά οι προσλήψεις τα τελευταία χρόνια είναι οι ακόλουθες:\nΜε βάση τα στοιχεία του myschool, της ΕΛΣΤΑΤ και της Έκθεσης του ΚΑΝΕΠ/ΓΣΕΕ για την Ειδική Αγωγή και εκπαίδευση, το 2016 ο συνολικός μαθητικός πληθυσμός (Α/θμια & Β/θμια) στην Γενική & Ειδική Αγωγή το 2016 ήταν 1.454.796 μαθητές. Ο συνολικός μαθητικός πληθυσμός ΕΑΕ το 2016 ήταν 31.071(2,1% του συνολικού μαθητικού πληθυσμού). Στη Γενική εκπαίδευση (Τμήματα Ένταξης-Παράλληλη) φοιτά το 67,7% των μαθητών και σε ΣΜΕΑΕ το 32,3% των μαθητών αυτών. Η μέση ηλικία των μαθητών αυτών το 2016 για το Ειδικό Επαγγελματικό Γυμνάσιο ήταν τα 16,1 έτη, για το Ειδικό Επαγγελματικό Λύκειο τα 20,2 και για το ΕΕΕΕΚ τα 18,3 έτη. Τα αγόρια υπερισχύουν στις δομές αυτές. Στο Γυμνάσιο 65.7% έναντι 34,3% των κοριτσιών. Στο Λύκειο τα αγόρια είναι 62,1% έναντι 37,9% των κοριτσιών και στο ΕΕΕΕΚ 65.2% έναντι 34,8% των κοριτσιών. Συνολικά μεταξύ των μαθητών αυτών το 37,1% έχει νοητική υστέρηση, το 28,9% βρίσκεται στο φάσμα του αυτισμού και το 14,1% αντιμετωπίζει πολλαπλές αναπηρίες.\nΟ συνολικός αριθμός των Τμημάτων Ένταξης που είναι ιδρυμένα στη Δευτεροβάθμια Εκπαίδευση είναι 678. Πιο αναλυτικά: Γυμνάσια 634, Λύκεια 27, Επαγγελματικά Λύκεια 17. Το 12,3% των μαθητών στο Γυμνάσιο και μόλις το 1,2% των μαθητών σε ΓΕΛ και ΕΠΑΛ υποστηρίζεται σε Τμήματα Ένταξης. Τα αντίστοιχα ποσοστά της παράλληλης στήριξης είναι 0,9% και 0,4% αντίστοιχα! Ο αντίστοιχος συνολικός αριθμός των Τμημάτων Ένταξης που είναι ιδρυμένα στην Πρωτοβάθμια Εκπαίδευση είναι 2.936.\nΟ συνολικός αριθμός οργανικά τοποθετημένων εκπαιδευτικών Δευτεροβάθμιας Εκπαίδευσης στις Σχολικές Μονάδες Ειδικής Αγωγής & Εκπαίδευσης (ΣΜΕΑΕ) ανέρχεται στους 718 εκπαιδευτικούς (692 αντίστοιχα στην Α/θμια).\nΜε βάση τα στοιχεία της ΕΛΣΤΑΤ και την έκθεση του ΚΑΝΕΠ/ΓΣΕΕ για τις δομές της Ειδικής Αγωγής το συνολικό προσωπικό το 2016 ήταν 9824. Εξ αυτών 7433 εκπαιδευτικοί, 2149 ΕΕΠ και 242 Βοηθητικό και Διοικητικό προσωπικό. Οι γυναίκες κυριαρχούν στο προσωπικό αυτό με 67,4% στο Ειδικό Γυμνάσιο, 59,7% στο Ειδικό Λύκειο και 66,8% στο ΕΕΕΕΚ.\nΑνά τύπο σχολικής μονάδας αντιστοιχούν 16,6 εκπαιδευτικοί ανά Ειδικό Επαγγελματικό Γυμνάσιο, 8,6 σε Ειδικό επαγγελματικό Λύκειο και 14,4 ανά ΕΕΕΕΚ. Συνολικά το 2016 από τους 2910 εκπαιδευτικούς –διδάσκοντες στην ΕΑΕ, το 55,9% ήταν αναπληρωτές, το 29,6% μόνιμοι και το 14,5% αποσπασμένοι εκπαιδευτικοί!\nΜε βάση τα στοιχεία του myschool, ο συνολικός αριθμός τμημάτων που λειτουργούν στις ΣΜΕΑΕ της Πρωτοβάθμιας Εκπαίδευσης είναι 1.202 και ο συνολικός αριθμός μαθητών που φοιτούν σε αυτά 4.754. Αντίστοιχα ο συνολικός αριθμός τμημάτων που λειτουργούν στις ΣΜΕΑΕ της Δευτεροβάθμιας Εκπαίδευσης είναι 1.692 και ο συνολικός αριθμός μαθητών που φοιτούν σε αυτά είναι 6.614.


Πέθανε η εικαστικός Betty Woodman -Γνωστή για τα πολύχρωμα κεραμικά της [εικόνες] | iefimerida.gr\nΠέθανε η εικαστικός Betty Woodman -Γνωστή για τα πολύχρωμα κεραμικά της [εικόνες]\nH καλλιτέχνις Betty Woodman\nH Aμερικανή γλύπτρια και αγγειοπλάστρια Betty Woodman, γνωστή για τα όμορφα και χρωματιστά έργα της, πέθανε από πνευμονία την Τρίτη 2 Ιανουαρίου στην Ιταλία, σε ηλικία 87 ετών.\nΓεννήθηκε το 1930 στο Κονέκτικατ και ξεκίνησε φτιάχνοντας διακοσμητικά και σερβίτσια.\nΑσχολείτο με την τέχνη της αγγειοπλαστικής από τη δεκαετία του ‘40, πολύ νεαρή δηλαδή ηλικία και η στροφή της στη φεμινιστική τέχνη κατά τα τέλη της δεκαετίας του ‘60 την έκανε να επικεντρωθεί σε πιο ταπεινά υλικά και στην οικιακή σφαίρα.\n«Ήταν μια εποχή που ο κόσμος της κεραμικής, διασταυρώθηκε με την υψηλή τέχνη.» δήλωσε η ίδια σε συνέντευξή της το 2016.\nΣτην ίδια συνέντευξη διαχώρισε τον εαυτό της από άλλους καλλιτέχνες του είδους, που τα έργα τους είναι περισσότερο «καταθλιπτικά». «Με το έργο μου προσπαθώ να σας κάνω να αισθανθείτε περισσότερο, και προσπαθώ να φτιάχνω κάτι που είναι ευχάριστο να το κοιτά κανείς» συμπλήρωσε.\nΟι Pierre Bonard και Henri Matisse ήταν στην κορυφή των επιρροών και της έμπνευσής της, κυρίως όσον αφορά στο χειρισμό του χρώματος και του σχεδιασμού, μέσα σε ένα οικιακό περιβάλλον.\nΈργο με τίτλο «Aeolian pyramid»\nΤο 2006 τιμήθηκε για το συνολικό της έργο από το Μητροπολιτικό Μουσείο της Νέας Υόρκης.\nΤα κεραμικά της καλλιτέχνιδος συνδυάζουν διάφορες μορφές τέχνης και διακρίνονται από τα έντονα χρώματα και την ποικιλία σχεδίων και σχημάτων. Σε συνδυασμό, μάλιστα, με την αντισυμβατικότητα που διέπει όλα της τα έργα, αντιλαμβάνεται κανείς τη μοναδικότητά τους, κάτι που δικαιολογεί την ταχύτητα με την οποία έγινε διάσημη.\nΈργο με τίτλο «Polka Dot»\nΤο 1953 παντρεύτηκε το ζωγράφο George Woodman και μαζί απέκτησαν μια κόρη, την Francesca Woodman, ταλαντούχα φεμινίστρια φωτογράφο, η οποία αυτοκτόνησε το 1981, σε ηλικία 22 ετών.\nΠηγή εικόνων: salon 94